Actividades. Museo do pobo Galego\nExposición Permanente Exposicións temporais A Colección Actividades\nDescarga - PDF - 848Kb\nDescarga - PDF - 210Kb\nLetras Galegas 2020: Ricardo Carvalho Calero. 02-11-2020\nEsta pequena mostra temporal é a contribución da institución ao Día das Letras Galegas que este ano 2020 homenaxea a Ricardo Carvalho Calero. A mostra bibliográfica recolle algunhas das obras do autor a partir dos fondos do Museo do Pobo Galego: unha primeira parte recolle as publicacións sobre os seus estudos literarios con obras de referencia como a "Historia da literatura galega contemporánea" ou traballos que tratan a cuestión lingüística da reintegración do galego no ámbito da lusofonía. Unha segunda parte, acolle as súas obras de narrativa, poesía e teatro. E, a última, agrupa publicacións e estudos sobre a súa figura. Como curiosidade na mostra tamén se pode ver unha carta manuscrita na que Carvalho Calero lle solicita información a Antonio Fraguas, primeiro director do Museo, sobre a normativa do ensino privado, no que tivo que traballar, debido á súa situación de inhabilitación profesional ao ter estado preso. A mostra pódese ver do 28 de outubro ao 27 de decembro no claustro baixo do Museo do Pobo Galego.\nDescarga - PDF - 265Kb\nCurso en liña: Activando a memoria desde o Museo do Pobo Galego. O folclore como recurso na estimulación cognitiva. 30-09-2020\nAVISO: PRAZAS CUBERTAS. O Departamento de Educación e Acción Cultural do Museo do Pobo Galego organiza para o vindeiro mércores 30 de setembro un curso online gratuíto para implentar e poñer en práctica a guía: 'Activando a memoria desde o Museo do Pobo Galego. O folclore como recurso na estimulación cognitiva' que elaboramos xunto coa asociación AGADEA no ano 2016. Insciricóns en servizosdeac@museodopobo.gal Máis información no PDF adxunto.\nDescarga - PDF - 307Kb\nDescarga - PDF - 273Kb\nO Museo organiza, xunto coa Rede de Centros Socioculturais Santiago de Compostela, obradoiros para nenos e nenas de 6 a 12 anos. 📍 No 7 e 8 de xullo, ás 11h e ás 12h30, contruiremos as obras do Mestre Andrade co Sistema Lupo (Idades de 10 a 12). 📍 O 9 de xullo, ás 12h30, Barrococó, narración oral e música con Rilo&Penadique (idades de 6 a 8). Máis información e inscricións no teléfono do Centro Sociocultural As Fontiñas: 981 528750\nDescarga - PDF - 230Kb\nNarración oral e música con Rilo&Penadique para achegarnos ao mestre Domingo de Andrade no ano no que lle dedican o Día das Artes Galegas. Para persoas adultas con crianzas a partir dos 4 anos. Xoves 18 ás 19 horas. Actividade en exterior. Aforo limitado para garantir as medidas de seguridade. Inscrición obrigatoria en servizosdeac@museodopobo.gal\nDescarga - PDF - 99Kb\n"De Oriente a Occidente (na rede)" Curtas de animación seleccionadas por Marcos Nine Bua para nenas e nenos. O saber dos pobos, a súa idiosincrasia, a súa maneira de ser e entender o mundo transmítese de xeración en xeración en forma de historias. Ás veces de contos, de narracións breves, de pequenas ensinanzas agochadas en refráns e proverbios. Estas ensinanzas chegan a nós desde a infancia, a partires da narración oral, de texto e do cine. O cinema converteuse nunha importante ferramenta non só para a creación de obras senon para a transmisión de obras xa existentes contribuíndo así a transmisión de mitos e con eles da identidade dos pobos. A través da rede hoxe podemos acceder a filmes de multitude de países e culturas e con eles comprobar cales son as nosas singularidades pero igualmente identificar todo aquilo que nos une. Filmes (sinopses na lista de reproducción de YouTube): ‘ONDE ESTÁS MAMÁ?’, de Te Wei, 1960 (a partir de 2 anos). ‘A FLAUTA DO NENO BÚFALO', de Te Wei codirixida con Qian Jianjun, 1963 (a partir de 2 anos). ‘A LOITA ENTRE A GARZA E A AMEIXA', de Hu Jinquing, 1983 (a partir de 2 anos). ‘O CALIFA CIGOÑA’, Lotte Reiniger, 1929, (a partir de 3 anos). ‘A FRAUTA MÁXICA’, Valeriy Ugarov, 1995 (a partir de 5 anos). ‘LES TROIS INVENTEURS’, Michel Ocelot, 1980 (a partir de 6 anos). Nesta ligazón que vos facilitamos a continuación, poderedes realizar o taller "Pre_Cine: zoótropo e Taumatropo", coa asociación Espacio Rojo. https://vimeo.com/401570780 Máis información sobre a MICE en liña aquí: http://mice.museodopobo.gal/archivos/133\nNo extraordinario desta situación, pensamos que a cultura tamén pode ser un espazo de coidados e apoio mutuo, por iso o Museo do Pobo Galego e a dirección da MICE decidiron poñer en marcha este evento dun xeito diferente, non haberá seccións competitivas senón que o que se realizará será unha selección reducida de contidos audiovisuais e formativos que se ofrecerán en liña e que non exclúen a celebración da mostra prevista para a segunda quincena de setembro. A partir do 24 de marzo habilitaráse na conta de Vimeo do Museo do Pobo Galego, unha canle na que se irán publicando cada dous días, algunhas das películas que pasaron en anteriores edicións pola MICE. Nesta primeira xornada poderanse ver 'Grab and run', de Roser Corella, un filme que aborda o rapto de noivas en Kirguizistán. Tamén se poderá ver 'Hora silenciosa' de Noelia María Muiño, unha curtametraxe documental que nos achega á forma de vida da comunidade de clausura que viven no convento de San Paio de Antealtares. Nas seguintes xornadas, habilitarase o visionado doutras películas premiadas na MICE como 'Nimble Fingers' de Parsifal Reparato, un retrato de dúas traballadoras dunha das moitas multinacionais que se asentan en Hanoi (Vietnam); 'Os fillos da vide' de Ana Domínguez, unha viaxe fílmica que vai do persoal ao ancestral a través dos ciclos da vida e das estacións na súa terra natal; 'Belén' de Adriana Vila Guevara, no que mediante un traballo de campo esencial e a través da música, o público poderá coñecer a Belén María Palacios, a “reina do quitiplá”. Tamén se poderá visualizar 'O tesouro de Corcoesto', de Cora Peña, un documental que se centra na problemática do proceso extractivo da mina de ouro de Corcoesto (Bergantiños) e L’eau sacrée de Olivier Jourdain, unha película que nos mergulla na sociedade ruandesa, explorando a sexualidade da comunidade con humor e espontaneidade. CANLE DE VIMEO: https://vimeo.com/channels/1550928\nDescarga - PDF - 175Kb\nDescarga - PDF - 7484Kb\nDescarga - PDF - 908Kb\n"Santiago de Compostela. Ano 1700. DON-DON-DON-DON-DON-DON-DON. Tocan as sete da tarde na Berenguela. As rúas ateigadas de xente cheiran a pan e a ouriñal. Óense o ruxerruxe dos carros cargados de pedra e o cantar dos punteiros. PIM-PAM-PIM-PAM. O Mestre Maior pasea do Pombal á catedral. As lavandeiras fan a revolución... e unha nai sae á xanela berrando polos fillos perdidos: "Ai meus nenos, meus neniños". Ao lonxe, no monte, os lobos...". Este espectáculo de narración oral e música realizado pola compañía Rilo & Penadique para o Museo do Pobo Galego está pensando para achegar o mundo de Domingo de Andrade ao alumnado de 1º e 2º de Primaria, no ano no que se lle dedica o Día das Artes Galegas.\nA 15ª Mostra Internacional de Cinema Etnográfico do Museo do Pobo Galego, que se celebrará do 23 ao 29 de marzo de 2020, abre o prazo para a presentación de filmes que serán seleccionados para concursar na Sección Oficial da mostra. Dito prazo estará aberto dende hoxe, día 7 de novembro, ata o vindeiro 8 de xaneiro de 2020 ás 23.59h, a través das webs Clickforfestivals e FestHome. Podedes consultar aquí as reglas de inscrición, premios e proceso de selección no documento anexo.\nDescarga - PDF - 252Kb\nDescarga - PDF - 804Kb\nDescarga - PDF - 408Kb\nDescarga - PDF - 103Kb\nDescarga - PDF - 9149Kb\nXornada Internacional de Museoloxía. Usos do pasado: memoria, patrimonio, museoloxía e construción da democracia.. 07-05-2019\nA xornada internacional que leva por título “Usos do pasado: memoria, patrimonio, museoloxía e construción da democracia”, terá lugar o vindeiro 7 de maio, mes no que se celebran o Día Internacional dos Museos e o Día das Letras Galegas, dedicado este ano a Antonio Fraguas quen foi fundador, director e presidente do Padroado do Museo do Pobo Galego. Encontro co-organizado polo Museo do Pobo Galego, Universidade Nova de Lisboa - Instituto de História Contemporânea, o Departamento de Historia Contemporánea da Universidade de Santiago de Compostela e o Incipit-CSIC, traerá a Santiago de Compostela numerosos representantes da Museoloxía Social de Portugal e de Galicia.\nDescarga - PDF - 268Kb\nNo documento adxunto detállanse as actividades programadas polo Museo ao largo do mes de maio para conmemorar o Día Das Letras dedicado a don Antonio Fraguas e mais o Día Internacional dos Museos. Agradecemos a participación das persoas socias e amigas do MPG.\nDescarga - PDF - 35Kb\nDescarga - PDF - 117Kb\nDescarga - PDF - 1534Kb\nDescarga - PDF - 188Kb\nDescarga - PDF - 119Kb\nDescarga - PDF - 142Kb\nDescarga - PDF - 3967Kb\nDescarga - PDF - 510Kb\nDescarga - PDF - 2300Kb\nEn xuño de 2016 celebrarase a undécima edición da Mostra de Cine Etnográfico. A Mostra conta agora con sección competitiva con tres premios: mellor película etnográfica, mellor película galega ou sobre Galicia e premio do público. Desde hoxe e ate o 7 de abril, ábrese a convocatoria para inscribirse que se pode facer a través da plataforma www.clickforfestivals.com Tamén podedes descargar as bases en galego e castelán desde aquí.\nDescarga - PDF - 61Kb\nROCK NO MUSEO COA GRAMOLA GOMINOLA O vindeiro 14 de novembro ás 18h30. A Gramola Gominola, presenta o seu primeiro disco no Museo. A nova formación está constituída por Paco Cerdeira (guitarra), Anxelo de Xermar (baixo), Paula Romero (voz) e Rodrigo Muñoz (batería) que acumulan anos de experiencia na música infantil co grupo Mamá Cabra. O traballo editado por Galaxia na súa colección Sonárbore, conta coa participación de diferentes artistas coma Mini e Mero, Luís Tosar, Pablo Dalama, Gende Beat ou Alberto Cereijo. No espectáculo que van presentar no MPG, fan un repaso pola historia da música moderna onde se recollen estes diferentes estilos, cunha proposta didáctica para os e as máis novas da casa, onde poderán coñecer en clave de humor os diferentes estilos que engloban este mundo de músicas. Este repaso polas orixes e evolución da música serve de fío condutor para falar de valores tan esenciais como a amizade, a familia ou a importancia de facer deporte e levar unha alimentación saudable, o estudo pero tamén os xogos, a natureza e os seus recursos, a historia de Barriga Verde, todos contidos das súas letras. As entradas pódense recoller desde o xoves 12 de novembro ás 16h00 no Museo cun límite de catro por persoa\nDescarga - PDF - 112Kb\nDaboapipa. Contos do Animalario. 23-10-2015\nO vindeiro 23 de outubro ás 17h30 "Contos do Animalario" de daboapipa no Museo. Aforo limitado. Entrada xeral 2 euros. Menores, persoas socias e desempregadas de balde. Recollida de entradas desde o xoves 22 ás 16h00 na recepción(máximo 4 por persoa).\nDescarga - PDF - 714Kb\nProgramación escolar.Ensino Secundario.. 22-09-2015\nDescarga - PDF - 105Kb\nPROGRAMACIÓN PARA CENTROS ESCOLARES CURSO 2015/16. Presentámosvos algunhas propostas para usar o Museo como recurso didáctico. Para reservar ou pedir máis información podedes chamar ao Tl.981583620 de luns a venres ou escribir en calquera momento a deac@museodopobo.gal\nDescarga - PDF - 1573Kb\nO Museo do Pobo Galego colabora na edición do fotolibro que recolle unha ampla escolma das imaxes que o fotógrafo Francesc Català-Roca (1922-1988) realizou en Santiago de Compostela nos anos 50 e 60 do século pasado. A publicación, ao coidado de AR e Novaniké, pódese adquirir na recepción do Museo ou solicitala por correo electrónico a info@museodopobo.gal\nDescarga - PDF - 60Kb\nDescarga - PDF - 39Kb\nDescarga - PDF - 185Kb\nDescarga - PDF - 334Kb\nDescarga - PDF - 287Kb\nDescarga - PDF - 506Kb\nDescarga - PDF - 415Kb\nDescarga - PDF - 1431Kb\nDescarga - PDF - 599Kb\nDescarga - PDF - 124Kb\nDescarga - PDF - 79Kb\nDescarga - PDF -" 1962Kb


Cadernos de Vide: marzo 2012\nEste marzo pintamos con Velázquez e Van Gogh.\nDe Velázquez foi o cadro das Meninas o centro do noso traballo, e deste cadro a infanta Margarita, a protagonista indiscutible.\nFixemos este video para poder coñecer distintos retratos da infanta feitos por Velázquez e outros pintores, e un boletín da Biblioteca no que recollimos a información traballada.\nPublicado por Unitaria de Vide en 23:17 No hay comentarios: Enlaces a esta entrada\nLevamos todo o mes preparando os alcoubes para sementar tomates, pementos, herbellas e xudías na veiga. Agora tocaba prepara a terra, pero había que cavar moito nela, por iso pensamos que era mellor fresala. Dito e feito.\nHoxe Bea, a nai de Noa, sorprendeunos aparecendo coa fresadora, e nun periquete deixou a veiga lista para a primavera.\nTamén fresou un anaco de terra para que plantaramos nela os xirasoles de Van Gogh. Mañán o faremos, pero o resto deixámolo para despois das vacacións de Pascua.\nPublicado por Unitaria de Vide en 23:27 No hay comentarios: Enlaces a esta entrada\nO pasado sábado recibimos a visita dun grupo de amigos e amigas responsables de bibliotecas escolares galegas.\nSupón sempre unha visita moi especial e esperada.\nPorque abrir a nosa escola á súa mirada xenerosa, ás súas apretas e comentarios, é recoller azos para o resto do ano.\nPorque encontrarme FISICAMENTE coas súas miradas, recibilas e devolvelas sentindo como compartimos un xeito de entender o ensino e a escola pública, retórname ao resto do mundo.\nPorque para a "comisión da Biblioteca ", o grupo de mulleres nais/avoas/viciñas da escola que o longo destes anos de Plambe se teñen convertido nas miñas "compañeiras" dispostas sempre a emprender calquera traballo bibliotecario apoiando e levando adiante calquera actividade da escola- e sempre na boca un cantar- esta visita supón VISIBILIZARSE diante doutros mestres e mestras que saben recoñecer o seu labor , a importancia e valor do seu traballo.\nE foi un día de festa. QUE FESTA!\nDende ben cedo a "Comisión de Biblioteca" non parou, entre limpezas , olas, potas e sube e táboas para facer mesas. Pero A Casa da Auga lucíu magnífica. Cando as mesas comenzaron a encherse coas fontes de lamprea rechea que prepararan Pilar, Tereixa, Geni e Isabel, as tortillas de Sara, Rocío, Ana e Bea, os pementos recheos de Paqui, as empanadas de Mónica, Digna ou Nuria, o pastel de verduras de Estefanía, os entrantes de Sita, o viño de Linda, os postres de Fina, Vanesa, Geni, Rocío, Sandra ou Fátima, o licor café de Lurdes...... todo quedou listo para recibir aos nosos invitados e invitadas que chegaron cargados de agasallos- bandexas e caixas de galdrumas e bombóns aderezados de poemas que hoxe foron a ledicia dos nenos da escola- .\nParecía unha voda.\nE como nas vodas comimos, cantamos e bailamos, pero sobre todo disfrutamos do pracer da compañía.\nA noitiña, cando xa os invitados retornaran ás súas casas, quedamos nós, a comisión de Biblioteca, a saborear o día.\nE a cear, que tocaba "revoda".\nAQUÍ o enlace ao álbum de fotos de Emilio\nAQUÍ un enlace a unha presentación feita por Loly\nAQUI un enlace ao video de Emilio das "cantareiras"\nAQUÍ a preentación/recopilatoria feita por Charo\nPublicado por Unitaria de Vide en 20:41 1 comentario: Enlaces a esta entrada\nNa Unitaria de Vide EN MARZO PINTAMOS.\nNeste curso, ademáis de Van Gogh, escollimos a Diego Velázquez e o seu cadro de As Meninas.\nEste é o enlace á páxina de recursos que preparamos.\nXa levamos uns días preparando alcouves: de tomates, pementos.... Hoxe tocou preparar noces de aguacate\nEspichamos tres palillos en cada noz e logo colocámolas en tarros con auga, na ventá que da ao norte, para que teñan moita claridade pero non sol.\nEn Vide, como xa sabedes danse moi ben as árbores "que non son do país": caquis, feixoas, quiwis, xuxús, maracuyás.... e sobre todo os aguacates, árbores frondosos de brillantes follas verdes que agora están cheíños de deliciosos froitos.\nComo había algún dos nenos da escola que non recoñecía o aguacate pola semente, buscamos en Google imaxes da árbore e do froito, pero logo decidimos facer unha saída ata Chan de Vide, pois alí Tereixa da Regueira ten un enorme aguacate rebordando de froitos.\nRecollimos os maduriños que caíran ao chan e levámolos para a escola.\nProbalos foi un "experimento" par algún dos nenos, aínda que eu os animaba dicíndolles o rico que sabían, algúns como Noa e Soraya explicáronme polo miúdo que NON LLES GUSTABAN!!!!! e correron a cuspir o seu anaco en canto puideron.\nO de probar novos sabores éche un bo problema......\nEtiquetas: árbores, primavera\nNoa víñanos pedindo dende había varios días que foramos ata a súa casa, que tiña POMBAS DA PAZ.\nBea, a súa nai, propúxonos unha pequena excursión: ir ata Mirenciños, visitar a finca de José de Anselmo, que ten moitos paxaros nunhas enormes gaiolas, e logo ir ata o "campo do cego" onde ela nos invitaría a un pequeno almorzo e poderíamos ver as pombas de Noa.\nMeu dito meu feito. O venres alá fomos.\nQuedamos abraiadas ao ver as gaiolas de Pepe, pero tamén cos coellos e o loro que tiña María do Farruco, a súa veciña. Na casa de Noa comprobamos que si, eran pombas da paz- igualiñas igualiñas que as que pintamos nós, dixeron todos os nenos- e de remate churros, empanada e galdrumadas variadas, que fixeramos un longo camiño e tiñamos que alimentarnos.\nMoitas gracias Bea.\nE gracias a Rocío a nai de Alba, esta vez temos un video "pequeniño" de cando saiamos da escola para comenzar a excursión.\nPublicado por Unitaria de Vide en 0:50 1 comentario: Enlaces a esta entrada\nEtiquetas: saída, videos\nEste é o nome dunha colección de contos creada por Adela Turín, unha muller pioneira en literatura infantil alternativa.\nDentro da colección destacan:\nAdela Turín proponnos uns modelos de contos e situacións diferentes, tomando partido polas nenas.\nEn España foi editada esta colección por Lumen a partires do ano 1988, e hai uns anos volveu a reeditar, de todos os xeitos non é doado atopar algúns dos contos.\nEn Vide, Arturo e Clementina, son dúas tartarugas ben coñecidas, e en canto chega o bo tempo todos os anos nos achegamos ata A lagoa do Inferno, para ver si saudamos a Arturo, que Clementina hai anos que marchou a recorrer o mundo, de feito mandounos unha carta dende Venecia.\nEste curso, polo 8 de marzo, imos traballar "Rosa Caramelo", para iso temos feita unha recopilación de recursos no noso blog Contos para ver e ler\nEtiquetas: celebracións, libros, recursos, xénero\nPublicado por Unitaria de Vide en 0:56 1 comentario: Enlaces a esta entrada\nPublicado por Unitaria de Vide en 21:30 1 comentario: Enlaces a esta entrada\nNa Unitaria de Vide tamén celebramos o 24 de Febreiro o Día de Rosalía.\nFalamos, recitamos poemas, fixemos un puzle coa súa fotografía, memorizamos un anaquiño do poema "Teño tres pitas brancas" e saímos a recoller mimosas para facer un ramiño que logo regalamos a cada unha das nais/pais xunto cun conto.\nPublicado por Unitaria de Vide en 20:43 No hay comentarios: Enlaces a esta entrada\nA festa de Entroido foi unha festa de pallasos, non podía ser doutro xeito. Si ata ía de pallasa Lola a esqueleta!.\nDisfrazámonos to@s na clase coas camisas que pintaramos coas mans, os lazos, a peluca azul, unha vara con globos e a cara pintada de Charlie Rivel, e por si isto fora pouco, unha sorpresa: a uñas pintadas de azul, como o pelo.\nApareceron uns maruxos para nos acompañar no noso paseo ata Chan de Vide: unha pallasa "pija", un zombi, varios pallasos divertidos, un Napoleón que parecía un domador e ata un médico!\nNa Chan de Vide xogamos as carreiras de sacos e reímonos un montón, sobre todo cando corrían as mamás e os papás.\nLogo, de volta na escola, nais, pais, nenos e nenas e mestra, degustamos unha comida exquisita que nos tiñan preparado as nais e os pais. De postre orellas, claro.\nQue boa festa de Entroido nos saíu!!!!\nPublicado por Unitaria de Vide en 20:14 No hay comentarios: Enlaces a esta entrada


CCOO de Xustiza: Mesa técnica sobre o expurgo e a NOF\nMesa técnica sobre o expurgo e a NOF\nArquivado en: arquivos e expurgo, Nova Oficina Fiscal\nCon cinco semanas de retraso segundo o comprometido, celebrouse unha nova mesa técnica sobre o expurgo, para ao final saír peor que entramos. Do comentado polo Director Xeral en diferentes medios sobre a posibilidade de nomear reforzos para labores de arquivo, nada de nada. Onde dixen digo digo Diego.\nAs OOSS volvemos reiterar a necesidade do nomeamento de dúas prazas por provincia de funcionarios de reforzo itinerantes, persoal que estaría especializado e cualificado para facer o expurgo con máis eficacia e rapidez, necesidade que consideramos imprescindible porque do contrario suporá que teñamos que deixar o trámite ordinario dos asuntos para adicarnos a tarefas competencia do corpo de secretarios; ante a negativa do seu nomeamento, promoveremos distintas medidas de presión que evidencien a nefasta xestión do expurgo e o lamentable estado dos arquivos xudiciais.\nAdemáis, criticamos a falta de organización do traballo dende a Dirección Xeral que provoca que sexan os secretarios e secretarias os que decidan quen e como fan o expurgo. De feito, quedou patente na propia mesa que o Director Xeral non coñecía como e onde se están a facer as labores de expurgo. Ante esta situación, e dado que non imos parar ate conseguir que a xestión dos arquivos se faga con rigor e eficiencia,quedamos emprazados para a celebración dunha nova mesa despois da Semana Santa trala convocatoria da Xunta de Expurgo.\nAnte as informacións erróneas difundidas por sindicatos sen representación nas mesas de negociación, queremos informar a todo o persoal que a Dirección Xeral nos trasladou documentación para seguir o procedemento de creación da NOF; neste caso para iniciar a negociación das RPTs. Seguindo o procedemento establecido, contan con que neste ano se oferten as prazas de coordinadores e responsables de rexistro nun concurso específico e o ano que vén se produza o acoplamento, creando e convocando 22 novas prazas para toda Galicia no concurso xeral do 2015 pola consolidación dos reforzos de longa duración.\nGalicia, 11 de abril de 2014\nOs pioneiros, un artigo sobre o expurgo


Historia de Kiev - Wikipedia, a enciclopedia libre\nA historia urbana de Kiev, a "Nai das cidades rusas", ten unha lenda por orixe, a do pobo de Ki, líder mítico dos eslavos do leste que a fundaría no ano 482 nun outeiro que domina a chaira do Dniéper. Historicamente, hai constancia de asentamentos eslavos dispersos nesa área dende o século VI e, tamén, de fortificacións erixidas no século VIII sobor dun asentamento eslavo aparentemente abandonado algunhas décadas antes . Semella, segundo a Crónica de Néstor, que polo menos nos séculos VIII e IX Kiev era un pequeno posto de fronteira (non máis dunha hectárea) posiblemente eslavo pero tributario dos xázaros. Atopouse un templo sacrificial sobor dun podio de pedra (Kapysce ). O conxunto no outeiro era chamado Sambat (Самбат, un primeiro nome da vila ).\n1 Rus de Kiev\n2 A Idade de Ouro da capital do principado\n3 Vila provincial baixo diferentes poderes\n5 Século XX\nRus de Kiev[editar | editar a fonte]\nNo 882 (920 para algúns autores) os varegos conquistaron a posición establecendo nela a capital do seu dominio proveniente do norte (Novgorod). Nacía así o Rus de Kiev e con el o comezo dun organismo proto-urbano no lugar (duns centos de habitantes a uns miles en sete décadas).\nA expansión do asentamento é inmediata e dispersa (polas características topográficas e a división social): noutro outeiro ao norte semella asentárse unha elite escandinava e na chaira á beira do río (o Podil) aparece o poboamento eslavo. O outeiro do primitivo poboado fortifícase e arrodéase dun foxo (aínda só unhas 2Ha). Nel aparecen as primeiras edificacións en pedra (un pazo principesco sinaladamente) .\nA Idade de Ouro da capital do principado[editar | editar a fonte]\nCon Vladimiro I no final do século X e baseada na puxanza económica da ruta comercial entre o Báltico e Constantinopla, Kiev comeza a época do seu esplendor coma principal cidade do medievo no leste europeo. O centro da vila no outeiro primitivo expándese considerablemente (a "Cidade de Vladimiro", 10Ha ) e arrodéase de novas murallas . Máis construcións en pedra e ladrillo son erixidas e, trala conversión ao cristianismo do gran príncipe no 986 (e con el a poboación en masa nas augas do Dniéper), unha gran igrexa de estilo bizantino, a da Dormición da Virxe (ou dos Décimos, 996 ), primeira dunha morea de templos e mosteiros nos séculos seguintes. Preto dela, dous edificios palacianos . Embaixo, xunto ao río, o Podil duplica a súa área con poboación inmigrada á florecente cidade. Así, dun complexo organismo fragmentado, froito dunha segregación étnica que foi diluíndose pola progresiva eslavización da elite escandinava, Kiev deviu unha urbe cun centro de poder monumental e fortificado arrodeado de asentamentos abertos, modelo das vilas do Rus e "nai das cidades rusas".\nO cénit da capital e do principado acadouse co fillo de Vladimiro, Iaroslav I o Sabio (1019-1054). Fixo unha gran ampliación ao sur (a "Cidade de Iaroslav", 60ha ). Arrodeada de fortes murallas de seu (3,5 km) con impresionantes portas (a principal a Porta de Ouro ) dispoñíase arredor da magnífica catedral de Santa Sofía (1040, de ascendencia bizantina pero ampliando o número de cruxías, fundacional da arquitectura rusa ) escoltada polas igrexas de Sta. Irene e S. Xurxo , ademais de novos pazos e un mercado no extremo sur. Os sucesores de Iaroslav engadiron os apéndices do extremo nordeste, co complexo do mosteiro de San Miguel (1108 ), e do noroeste (Копирів кінець), un dominio residencial fortificado dos príncipes xunto ao barrio xudeu na insegura segunda metade do século XII . O Podil embaixo continuou o seu desenvolvemento coma barrio comercial e artesanal dentro dun recinto xeral de fortificacións que chegaban ao río e fora de murallas, nas escarpadas beiras ao longo do Dniéper cara ao sur, foran aparecendo multitude de complexos monásticos (sinaladamente o Pecherska Lavra). O enteiro organismo urbano acadaba entre 350 e 500Ha albergando arredor de 70.000 habitantes (unha das maiores de Europa nese tempo ).\nO declinar e debilidade do Rus foi precipitado polas loitas dinásticas no final do século XII e chegou o seu fin coa conquista, saqueo e destrución da metrópole polos mongois en 1240.\nVila provincial baixo diferentes poderes[editar | editar a fonte]\nVista de Kiev en 1651:\no Podil baixo a cidade alta.\nNos séculos seguintes Kiev quedou relegada a mera capital provincial de diversos poderes foráneos (Horda de Ouro, lituanos, polacos, cosacos e finalmente rusos) que foron sucedéndose no seu dominio, mantendo soamente importancia coma centro relixioso ortodoxo. Así, enfraquecida no soar urbano dentro de murallas creado no medievo por máis de cinco séculos, coa cidade alta coma sede dos poderes administrativo e relixioso e a baixa, o Podil, no seu antigo papel protoindustrial e comercial asociado ao porto do Dniéper .\nA reconstrución non comezara ata o século XV e foi lenta. Coa incorporación progresiva á órbita do Imperio Ruso (s.XVII-XVIII) o pulo construtivo recomezou. En 1679 o príncipe Cherkassky refixo as murallas con modificacións do trazado medieval . As igrexas (Sta. Sofía, San Miguel ) e os mosteiros ortodoxos das beiras do río restauráronse e foron enriquecidos, singularmente o Mosteiro das Covas (Pecherska Lavra) que mesmo foi aglomerando un arrabalde arredor .\nO gran incendio que destruíu o Podil en 1811  foi o motivo da primeira planificación urbana moderna en Kiev. Un novo Podil cun trazado reticular ordenado arredor da antiga Praza dos Contratos (Kontraktova Ploscha, a do mercado medieval ) foi deseñado en 1812 polos arquitectos Geste e Melensky , cun bulevar central que continuaba a antiga baixada da cidade alta . Precisamente o barrio reconstruído terá un papel protagonista no renacemento da importancia de Kiev, desta vez coma centro industrial, ao longo do século XIX .\nNa segunda metade do século, tamén a cidade alta tivo o seu desenvolvemento burgués . Foi conformándose en torno a unha nova praza (da Independencia ou da Duma porque alí erixiuse o Concello; coñecida popularmente coma Maidan ) no que era a porta de murallas cara aos mosteiros . E no val do arroio que corría a carón apareceu a que devirá a rúa principal da cidade, Khreshchatyk . Os arrabaldes que apareceran ao sur da vila foron así unidos, no glacis do que fora o recinto de murallas (demolidas), por unha ampliación da urbe ata a estación do ferrocarril (1868) que por alí foi trazado .\nNa antiga vila medieval, unha praza-bulevar alongada uniu os recintos de Sta. Sofía e San Miguel  e foron trazadas rúas de conexión coa primitiva cidade de Vladimiro (que era practicamente tábula rasa) .\nA área metropolitana de Kiev dende o satelite.\nA comezos de século Kiev era xa a terceira cidade do imperio e coa súa caída (1918) e os plans de forte industrialización da Unión Soviética, o papel de Kiev coma importante núcleo industrial non fixo senón aumentar ao longo da centuria, coa conseguinte metropolización da urbe. Varias pontes sobor do Dniéper permitiron a extensión á beira oriental .\nO proceso de destrución de igrexas e monumentos das décadas de 1920 e 1930 acabou con algunhas das reconstrucións trala devastación mongol (vg San Miguel, hoxe reconstruída; Sta. Sofía estivo a punto de seres demolida). Na Segunda Guerra Mundial sufriu a ocupación nazi e de resultas o centro decimonónico, a rúa Khreschatyk e o Maidan, foron dinamitados. A posterior reconstrución fíxose segundo o monótono estilo estalinista imperante nos países socialistas nesa época . A peculiar orografía de Kiev, os seus outeiros sobor do Podil e as costas cara ó río, foran progresivamente convertidos en parques-miradores.\nDende 1991 capital de Ucraína (en 1934 fora trasladada dende Kharkov a capitalidade da RSS), Kiev tenta volver a atopar o seu lugar na Europa contemporánea, onde unha vez acadara unha esplendorosa preeminencia.\n↑ Esquema dos asentamentos primitivos no soar de Kiev (séculos VI-VII-VIII ata c.850) segundo a arqueoloxía, páx.93 (356);\n"The Archaeology of Kiev" pdf 14Mb, Johan Callmer [Ligazón morta]\n↑ O templo sacrificial pagano do século IX; ibídem, páx. 94 (357)\n↑ "Recreación da Kiev (ou Sambat) primitiva". Arquivado dende o orixinal o 21 de febreiro de 2014. Consultado o 20 de decembro de 2011.\n↑ Esquema do asentamento proto-urbano de Kiev (882-950): o centro principesco fortificado no sueste; ibídem nota 1, páx. 93 (358)\n↑ Mapa esquemático da evolución urbana de Kiev; (1) primeiro centro fortificado do Rus co pazo do príncipe \n↑ A Cidade de Vladimiro resaltada nunha recreación da urbe no s.XII\n↑ Esquema da extensión de Kiev entre finais do s.X e comezos do s.XI; ibídem nota 1, páx. 98 (361)\n↑ A Igrexa dos Dezmos de Kiev no contexto urbano do medievo: ao fondo, o Podil embaixo a carón do río \n↑ Plan de Kiev no século XIII; a cidade de Vladimiro do s.X no centro coa Igrexa dos Dezmos (1) e os pazos (2 e 3)  Arquivado 29 de xullo de 2012 en Wayback Machine.\n↑ Maqueta da Cidade de Iaroslav en Kiev (ao fondo a Cidade de Vladimir)  Arquivado 01 de febreiro de 2014 en Wayback Machine.\n↑ Ver nota 9: embaixo o recinto da Cidade de Iaroslav con Sta. Sofía (7) e a Porta de Ouro na punta sur.\n↑ "Reconstrución de Sta. Sofía de Kiev no século XI". Arquivado dende o orixinal o 02 de febreiro de 2014. Consultado o 20 de decembro de 2011.\n↑ Alzado da ábsida de Sta. Sofía en 1040 e superposta á actual\n↑ Ver nota 9: Sta. Irene (8) e San Xurxo (9)\n↑ Ídem: a Igrexa de S. Miguel de 1108 (11) no recinto do mosteiro\n↑ Vista do recinto do Mosteiro de S. Miguel coa igrexa de 1108 destacada; a esquerda as murallas da Cidade de Vladimiro [Ligazón morta]\n↑ Vista da parte occidental de Kiev no século XII (dende o NE): embaixo á dereita, a Igrexa dos Dezmos (45) na Cidade de Vladimir; encima, a Cidade de Iaroslav con Sta. Sofía; á dereita, o barrio xudeu (77) e a espiña fortificada da residencia dos príncipes (76 a 78-79)  Arquivado 13 de maio de 2013 en Wayback Machine.\n↑ Esquema en perspectiva do conxunto de Kiev no apoxeo do século XII\n↑ Recreación do esplendor de Kiev dende o norte: as cidades de Vladimir e Iaroslav no alto; á esquerda embaixo o barrio do Podil arredor da praza do mercado (futura Praza dos Contratos ou Kontraktova Ploscha) \n↑ "Esquema de Kiev no medievo cos mosteiros da beira do Dniéper". Arquivado dende o orixinal o 15 de xullo de 2012. Consultado o 15 de xullo de 2012.\n↑ Vista de Kiev en 1651 (resaltadas as igrexas católicas no Podil, resultado da época baixo dominio lituano e polaco); enriba a cidade alta con San Miguel á esquerda (a Igrexa dos Dezmos estaba en ruína; o edificio é o chamado Castelo de Kiev do s.XIV) \n↑ Interpretación do Plano Ushakov de Kiev, 1695 (primeiro da vila, N á dereita): a cidade alta (Sta. Sofía, 1) e o Podil á dereita (a Praza dos Contratros, 10); á esquerda, o arrabalde do Mosteiro das Covas (9) a carón do recinto monástico (4);- A.Bunin, T.Savarenskii, "Historia del arte urbano"- \n↑ Detalle do Plano Ushakov (1695) coa cidade alta de Kiev (N á dereita): Sta Sofía enriba, a Igrexa dos Dezmos na Cidade de Vladimiro embaixo estaba en ruína; ibídem \n↑ O complexo do Pecherska Lavra co arrabalde homónimo no Plano de Ushakov de 1695; ibídem \n↑ Perspectiva do conxunto monástico Pecherska Lavra tralas reconstrucións e campanario do s.XVIII (a caída ao río á dereita)  Arquivado 29 de novembro de 2011 en Wayback Machine.\n↑ Mapa de Kiev antes do incendio do Podil cos tres conxuntos urbanos fundamentais: Cidade alta, mosteiros e Podil \n↑ Perspectiva da nova Praza dos Contratos (chamada así polo edificio homónimo, antiga praza do mercado medieval): o edificio do centro é un mercado erixido tralo incendio; a ábsida pertence ao edificio da Universidade \n↑ Mapa do Podil antes do incendio (Ushakov, 1695) e Plan do novo Podil de 1812 \n↑ "Plan para o Podil superposto ao antigo trazado". Arquivado dende o orixinal o 13 de maio de 2013. Consultado o 20 de decembro de 2011.\n↑ Outro plano do Podil reconstruído (mediados do XIX)\n↑ "Vista do borde industrial do Podil e o porto no Dniéper, 1911". Arquivado dende o orixinal o 08 de setembro de 2014. Consultado o 20 de decembro de 2011.\n↑ Mapa da área de Kiev (c. 1850) cos suburbios antes dos desenvolvementos da segunda metade do século  Arquivado 05 de setembro de 2013 en Wayback Machine.\n↑ Vista do Maidan e a Khreschatyk coma foco irradiando cara a cidade de Iaroslav e Sta.Sofía nos comezos do seu desenvolvemento (1850)  Arquivado 26 de xullo de 2013 en Wayback Machine.\n↑ "A mesma vista en 1930 co edificio do concello ocupando a praza". Arquivado dende o orixinal o 21 de febreiro de 2014. Consultado o 20 de decembro de 2011.\n↑ Planta do centro medieval de Kiev en 1864 antes dos desenvolvementos da metade do XIX (trazado en verde) e despois (en vermello craro); o Maidan á esquerda e tanxente pasaría a rúa Khreschatyk  Arquivado 14 de maio de 2013 en Wayback Machine.\n↑ O centro de Kiev (Maidan, Khreschatyk e Sta. Sofía-San Miguel) na planta dun dos proxectos de reconstrución trala IIGM  Arquivado 21 de maio de 2006 en Wayback Machine.\n↑ "Mapa de Kiev en 1882". Arquivado dende o orixinal o 13 de maio de 2013. Consultado o 20 de decembro de 2011.\n↑ Mapa do centro de Kiev de 1911 cos desenvolvementos do final do XIX arredor da améndoa medieval ata a estación do ferrocarril  Arquivado 13 de maio de 2013 en Wayback Machine.\n↑ Perspectiva debuxada do centro da cidade moderna co desenvolvemento burgués decimonónico \n↑ Ídem focalizada no triángulo Sta. Sofía (1)-San Miguel (4) -Maidan (8) e a Khreschatyk tanxente embaixo (ver tamén nota 36)  Arquivado 29 de xullo de 2012 en Wayback Machine.\n↑ Ver nota 35\n↑ Mapa da área de Kiev en 1941\n↑ Ver notas 36 e 40\nTraído desde "https://gl.wikipedia.org/w/index.php?title=Historia_de_Kiev&oldid=5580366"\nA última edición desta páxina foi o 13 de setembro de 2020 ás 14:41.


Xogo Un tiro unha morte - xogar online de balde.\nMira o home na parte de atrás da cabeza a través de mira telescópica de seu rifle Sniper, buscar con coidado, sen movementos innecesarios, e xunto con vostede exhalar, puxe o gatillo.\n© xogo gratis online Un tiro unha morte (). Xogo Galiciaé xogo online flash Un tiro unha morte de balde. Non esqueza clasificar este xogo Un tiro unha morte e compartir ese xogo cos seus mellores amigos.\nXogo Un tiro unha morte Online\nDescrición do xogo Un tiro unha morte liña. Como xogar o xogo en liña Mira o home na parte de atrás da cabeza a través de mira telescópica de seu rifle Sniper, buscar con coidado, sen movementos innecesarios, e xunto con vostede exhalar, puxe o gatillo. Isto é todo o que se esixe de ti. Ti - un asasino tire. Faga o seu traballo e deixar que nada que non lle importa. Boa sorte!\nAvaliar este xogo: Xogado: 4934\nUn tiro unha morte ( Votos79, Avaliación Secundaria: 4.71/5)


Videochamadas de grupo chegando a Slack | Novidades sobre gadgets\nAs videochamadas en grupo chegan a Slack\nPouco a pouco cada vez son máis as empresas que apostan polo uso de aplicacións especialmente deseñadas para estas en lugar de usar outras de carácter moito máis xeral, algo que as empresas dedicadas exclusivamente ao desenvolvemento de software que ven como este segmento do mercado é especialmente interesante e sobre todo rendible a medio e longo prazo.\nUn exemplo disto que comento é como practicamente todos os xigantes tecnolóxicos do planeta, hoxe en día, están a desenvolverse ou xa teñen unha proposta interesante no mercado. Falamos de empresas do tamaño e profundidade de Google ou Facebook, aínda que, a pesar de ser moito máis pequenas, hai que recoñecelo Neglixente Hoxe está por diante deles debido a certas características que o converten nunha das aplicacións máis completas do mercado.\nSlack, na súa versión de pago, xa permite videochamadas de grupo.\nRecentemente os responsables do desenvolvemento de Slack decidiron implementar novas funcionalidades e, entre elas destaca, sen dúbida, algo tan sinxelo como que a partir de agora se poidan realizar Videochamadas en grupo de ata 15 persoas. Sen dúbida unha das características que, aínda que non imprescindibles, o certo é que fai desta aplicación moito máis completa e interesante, especialmente para as empresas que promoven o teletraballo.\nPersoalmente, gustoume moito que os desenvolvedores de Slack implementasen certas funcións nesta nova funcionalidade, como por exemplo solicita a quenda de palabra ou o simple feito de que poidas mostra a túa aprobación ou desaprobación cun emoji sen necesidade de interromper unha conversa.\nEsta nova funcionalidade xa está dispoñible tanto na versión web da aplicación como na versión de escritorio para Windows e Mac. Como detalle negativo, comente que, por desgraza, esta nova opción só estará dispoñible na versión de pago de Slack. Por outra banda, ao parecer, neste momento aínda se está a traballar para que as videochamadas estean dispoñibles na versión móbil, que, polo de agora, queda sen esta función.\nMáis información: Neglixente\nCamiño completo ao artigo: Novidades sobre gadgets » xeral » software » As videochamadas en grupo chegan a Slack\nSeedo, cultiva marihuana (ou o que queiras) na casa e facilmente\nAndroid Things, o novo sistema operativo de Google


Depedro, músico e actor no vindeiro Festival de Cans - VigoÉ\nDepedro, músico e actor no vindeiro Festival de Cans\nO artista ofrecerá un concerto na Leira de Alicia e protagoniza o documental ‘Casamance, la banda sonora de un viaje’, que se proxectará no certame\nJairo Zavala, ‘Depedro’, achegaralle ao público de Cans a súa música en formato acústico interpretando un repertorio que incluirá temas clave dos seus catro discos de estudo, pero especialmente do último, ‘El pasajero’, un traballo que crea a súa propia linguaxe sonora e literaria, con sons dunha beleza absolutamente emocionante e transformadora.\nAntes do concerto, ás 18.30 horas, proxectarase no Baixo de Bugarín o documental ‘Casamance, la banda sonora de un viaje’, da directora Paloma Zapata, coa que haberá un coloquio posterior no que a cineasta estará acompañada por Depedro, que comparte o protagonismo da longametraxe xunto co xornalista de Radio 3 Ángel Carmona.\nNela nárrase como Jairo Zavala decide viaxar a Senegal tralos pasos de Lamine Konté, un músico que marcou a súa infancia a través da música que a súa nai escoitaba na cociña da casa.\nAs entradas para ver a cinta poranse á venda a partir deste xoves na tenda online do Festival de Cans. A tirada será 125 entradas a un prezo de 5 euros, podendo mercar un máximo de 3 por persoa. Todo aquel que se faga con elas terá automaticamente unha pulseira gratuíta para asistir tamén á actuación posterior.\nOs interesados en asistir soamente ao concerto poderán retirar a súa pulseira de xeito gratuíto o mesmo venres a partir das 19.30 horas no posto de merchandising do festival. Entregaranse as 375 pulseiras dispoñibles por orde presencial ata fin de existencias e sen admitirse reservas, como é habitual neste concerto da tarde-noite do venres no festival.\n‘Showcooking’ de Lucía Freitas\nA cociñeira Lucía Freitas, do restaurante compostelano A Tafona, unha das poucas mulleres cociñeiras que forman parte do prestixioso Grupo Nove e tamén unha das máis relevantes da gastronomía galega actual, ofrecerá un ‘showcooking’ o xoves 24 de maio na Praza do Concello do Porriño combinando a súa experiencia ante os fogóns coas propostas innovadoras dun novo talento da nosa gastronomía.\nNesta exhibición culinaria, a cociñeira preparará unha selección de ‘Tapas de Cinema’ que os asistentes terán a oportunidade de degustar, e nas que integrará a gastronomía co sétimo arte, elemento central do Festival de Cans.


Está en: Inicio Filoloxía e literatura Novas\nMartes, 29 Xullo 2014 20:06\nA vindeira Xeira do IEM será unha visita en barco pola ruta Baiona - Oia, que terá lugar o próximo mércores 6 de agosto. Partirase do Porto de Baiona ás 21:15 debendo presentarse os viaxeiros a partir das 20:30 horas. A costa baionesa, o faro do Silleiro e principalmente o Mosteiro de Oia centrarán a guía que desenvolverá o arqueólogo Xosé Lois Vilar. Para participar hai que facer unha inscrición previa que detállase a continuación:\nXoves, 24 Xullo 2014 22:42\nContinúan as Xeiras 2014 que organiza o Instituto de Estudos Miñoranos. Esta semana, coa colaboración da Agrupación Astronómica Rías Baixas, para unha "Noite de estrelas e lobos" na Chan da Lagoa na Serra da Groba (Baiona).\nVisitaremos un vello foxo de lobos (O Foxo Pedriño) e, coa axuda dos asistentes, daremos caza ao espírito do lobo que metía medo aos vellos habitantes e gando da nosa Serra da Groba. Cando nos pase o susto teremos tempo para que Julio Pereira Neiva, membro da Agrupación Astronómica Rías Baixas –con permiso da climatoloxía- nos ilustre sobre o ceo de verán, no marco da previa ás históricas Bagoas de San Lourenzo (Perseidas).\nMartes, 15 Xullo 2014 00:37\nSábado, 12 Xullo 2014 00:27\n- Os interesados en participar deben reservar praza no correo do IEM a través do teléfono 986360575 de luns a venres de 18 a 22 horas.\nVenres, 11 Xullo 2014 19:17\nEste xoves 17 de xullo terá lugar unha ruta dende as Escolas Pro Val ao Pazo de Moldes, no marco das Xeiras do IEM. O punto de encontro será na sede do IEM (Aula de Cultura Ponte de Rosas, na Avenida da Feira, nº10, baixo, Gondomar), ás 17:30 horas. Coa guía do arquitecto Antonio Soliño e o historiador Carlos Méixome, coñeceremos antigos camiños, construcións senlleiras civís e relixiosas localizadas na parroquia de Mañufe, aínda tamén na veciña Vilariño en territorio de Nigrán. Para participar só é necesario estar no punto de encontro sinalado ás 17:30 horas, sen inscrición previa.\nEmisión en directo da Xeira Marítima do IEM pola Ría de Baiona: unha primeira experiencia.\nEstamos a preparar a primeira Xeira do Verán dende a Cruz de Pau ata o Chan do Cereixo, na Groba.\nPáxina 16 de 69


Urbanismo e 9 olas – Asemblea pola Unidade | Ven, participa e decide\n12 Abril, 2019 Written by Admin\nNos últimos días saíu en prensa, de forma repetitiva, a insinuación de que o Proxecto 9 Olas non se leva ao pleno por culpa da Asemblea pola Unidade.\nNon é verdade. Nós xa o dixemos na Xunta de Portavoces e na xuntanza do equipo de goberno previas ao pleno do mes de marzo: se algún grupo político ou concelleiro quere levalo pode facelo. Nese caso, nós defenderíamos o noso posicionamento no pleno.\nTampouco é certo que nos neguemos a debater ou a dar o noso posicionamento público ao respecto do proxecto. Participamos como grupo en varias presentacións públicas, nas que alegamos unha serie de cuestións que consideramos que se deben resolver antes do desenvolvemento dese, ou calquera outro proxecto a nivel urbanístico que inflúa tan directamente na mobilidade da vila.\nPara nós, todas as actuacións deben estar estruturadas dentro dun plan de mobilidade. As accións individualizadas nun punto específico teñen consecuencias noutras zonas da vila, e hai que ser consciente diso e analizar que acontece en elas. Por este motivo, tamén entendemos que o PXOM é fundamental, é un documento imprescindible para o desenvolvemento da vila a 20-25 anos vista.\nIgual que pensamos que a Vila de Cangas, non é só a zona vella, ou centro, as actuacións temos que pensalas e planealas para poder movernos comodamente sen necesidade de utilizar o coche nos desprazamentos internos, como desde Rodeira ata a Pedra Alta.\nDoutra banda, xa trasladamos a nivel interno, nas xuntanzas do PXOM, unha serie de ideas para seren estudadas polo equipo redactor e de goberno.\nRedución de tráfico no centro. Para reducir o tráfico no centro da vila é preciso a construción de vías alternativas. En forma de aneis, traballarían para aliviar o tráfico do centro a Avenida de Galicia e a Circunvalación planeada no actual regulamento. Ambas vías deben ser amables e abertas (espazo peonil e ciclable), con espazo para aparcar en forma de batería.\nAccesos a Cangas. Remodelación da Pedra Alta. No tocante a PO 551, tanto na entrada dende Rodeira como na continuación cara Bueu, estudar a posibilidade de solicitar a transferencia de competencias da Xunta en certos tramos. As transferencias de competencias veñen acompañadas dunha inversión na infraestrutura para lograr a adecuación da vía tamén de xeito que sexa amable e aberta (espazo peonil e ciclable), con espazo para aparcar en forma de batería. Unha vez que a vía sexa municipal, pódese limitar o acceso a esta a certos vehículos, pero sempre coas vías de circulación alternativas operativas.\nEstas ideas levaríanse a cabo con investimento público doutras administracións, permitirían limitar o aparcamento no centro da vila liberando espazo público e reducirían os vehículos que transitan polo centro, o que incrementaría a sensación de seguridade.\nDo mesmo xeito, expuxemos internamente un documento fai dous meses con ideas para traballar e dar unha solución aos problemas de tráfico no entorno da praias en verán. Entre as liñas de traballo que propostas están:\nRedución do número de coches. Na época estival a principal fonte de vehículos procede de Vigo a través do corredor do Morrazo (en proceso de conversión a autovía, o que pode aumentar o volume). Débense fomentar, promover e concienciar sobre alternativas de transporte público, en barco e por Terra, coordinando liñas regulares.\nDo mesmo xeito, é preciso concienciar a nivel de Concello, da problemática que supoñen os vehículos nas vías internas das parroquias.\nAparcadoiros disuasorios, que non teñen que estar na zona máis próxima a praia. Debe acompañarse do fomento de alternativas peonís seguras. Un exemplo: aparcar no Porto de Aldán e ir polo camiño de Espiñeira ata Areacova ou Francón.\nVías de acceso peonil e ciclable, estudo detalle e dos tempos de acceso as praias dende as paradas de autobús, e mellora das vías alternativas e zonas de aparcamento de bicicletas e alternativas ao automóbil. Dende a estación marítima de Cangas ata Vilariño hai 4km de distancia, cunha única pendente pola carreteira principal. Os novos vehículos eléctricos (bicis, patinetes, motos,…) realizan este percorrido sen problema, pero deben ter onde aparcarse con garantías. Existen máis vías alternativas pola costa que deben de poñerse en activo e facilitar o seu uso.\nRestrinxir acceso e aparcamento. É preciso un estudo en detalle de zonas que teñen que ser preferencia peonil e con acceso só a residentes, evitando así coches mal aparcados e dificultades de mobilidade.\nCampaña concienciación sobre o uso indiscriminado do vehículo. Non todas as praias teñen que ter un acceso en vehículo particular, o gozo da praia e do lecer ten que ser respectuoso coa veciñanza que vive nesas zonas. Hai que analizar o impacto en zonas específicas e tentar reducilo.\nObviamente estas ideas requiren dun proxecto e dunha análise máis fonda. Porén, as medidas propostas non son ocorrencias nin se propoñen de maneira aleatoria, son o traballo de actividades de debate e de pensar o urbanismo que levamos facendo como grupo nesta lexislatura. Baséanse en ideas de profesionais e en estratexias de desenvolvemento urbano xa aprobadas polo propio Concello de Cangas, e que se están a poñer en marcha co proxecto do DEPOREMSE e a Estratexia DUSI, enfocadas nunha Cangas comunicada de leste a oeste, máis alá do centro urbano.\nasemblea pola unidade, Cangas, Concello, democracia, Goberno local, Morrazo, municipal, nota de prensa, Participación veciñal, traballo en común, transparencia, urbanismo\nAsemblea Veciñal, xoves 28 de marzo ás 20h\nAsemblea Veciñal, xoves 25 de abril ás 20:00h


Festas da Virxe do Carme de Moaña | Vive o Morrazo\nFestas da Virxe do Carme de Moaña\nDurante o mes de Xullo a localidade de Moaña celebrará a festa máis importantes do municipio en honor á Virxe do Carme; Patroa da localidade. Os asistentes a estes días de festa poderá gozar cos actos programados para a ocasión.\nMércores 15 de Xullo, a partir das 19.00 horas sairá o pasacalles a cargo da charanga A Cabeza non Para, e ás 22.30 horas terá lugar unha gran verbena coas orquestras Poceiro e Los Satélites.\nXoves 16 (festivo local), o gran día en honor á Virxe do Carmecomezará ás 12.00 horas coa misa solemne. Pola tarde, ás 17.30 horas, levarase a cabo a saída do templo e deseguido dará inicio a tradicional procesión marítima-terrestre. Chegada a noite, ás 22.30 horas, as orquestras Grande Atlanta e Passarela animarán a verbena.\nVenres 17, ás 19.00 horas a charanga Amigos de Cores animará o pasacalles e ás 22.30 horas as orquestras super Hollywood e Super Fama farán o propio coa verbena.\nSábado 18, ás 09.00 horas disputarase o V Campionato de Pesca Infantil. Pola tarde, ás 19.00 horas, terá lugar unha exhibición de taekwondo e a charanga Moita Marcha percorrerá as rúas da localidade. Ás 22.30 horas o grupo Ambar e a orquestra Los Player´ s poñerán a nota musical á verbena, nunha reunión onde se levará a cabo, ás 00.00 horas, un grande espectáculo de lumes artificiais.\nDomingo 19, veciños e visitantes poderán gozar neste día cunha grande evento sorpresa.\nLuns 20, nesta última xornada de festa os máis pequenos poderán gozar co Día do Neno, onde haberá prezos reducidos nas atraccións de feira.


En Marea pide ao Goberno que ofreza un porto seguro ao pesqueiro que rescatou 12 migrantes no Mediterráneo - En Marea. Congreso dos Deputados\nEn Marea pide ao Goberno que ofreza un porto seguro ao pesqueiro que rescatou 12 migrantes no Mediterráneo\nMadrid, 29 de novembro de 2018. A senadora de En Marea, Vanessa Angustia, pediu ao Goberno que busque unha solución “de urxencia” ao barco de Santa Pola “Nuestra Madre Loreto”, que faena no Mediterráneo e que rescatou fai uns días a 12 persoas migrantes e refuxiadas que foran abandonadas despois do paso dunha patrulla libia.\n“A situación no pesqueiro español é de extrema urxencia. Temos a obriga de buscar un porto seguro que xa se lles tería dado se España e Europa cumprisen as súas obrigas para a protección da vida”, sinala a senadora.\nAnte esta situación, Angustia solicita ao ministro de Exteriores español que o Goberno garantice o desembarco dos migrantes nun porto seguro en España.\n“Estamos preocupados polas declaracións e a actuación do Goberno, que banaliza a situación e apoia e participa na negociación de devolución a Libia, onde esas persoas poden ser convertidas en esclavas. Libia non é un porto seguro e así o recoñeceu a Comisión Europea e Nacións Unidas”, insistiu a senadora.


As pezas de barro están gardadas no Museo do Entroido\nPatricia F.S 21 de enero de 2016, 18:55\nÁs 17h chegaron as olas dende Niño da Aguia ata o Museo do Entroido de Xinzo de Limia. Un total de 325 pezas, 250 de gran tamaño para o xogo das olas dos adultos e 75 para o xogo dos máis pequenos. Están elaboradas por José Ramón Cabana, un artesán que é o segundo ano que prepara este material clave para o domingo Oleiro.\nO proceso é laborioso, "primeiro preparamos o barro da nosa zona, logo facémolas e unhas vez que estean secas metémolas no forno entre 5h e media ou 6h", apunta José Ramón. Unha vez que saen do forno xa están listas para o seu transporte. Non se lles dá esmalte para que estean máis lisas e así evitar que quen xogue con elas o domingo se poida cortar.\nJosé Ramón é un artesán experto que leva máis de 30 anos traballando o barro. Mantén que están moi contentos polo feito de que conten con eles por segundo ano e engade que "repetiremos para o ano e tódolos anos que queiran contar con nós".\nAgora as pezas de barro quedan gardadas no Museo do Entroido á espera de saír o domingo para ser as protagonistas do tradicional xogo das olas. Ás 13h terá lugar o Oleiro Infantil e ás 17h o Oleiro Senior polas rúas do casco vello e a Praza Maior.\nxinzo domingo chegaron oleiro olas


O BNG de Vigo esixe que o Goberno local aclare cal é o seu modelo para as Zonas de Baixas Emisións - Novas - Bloque Nacionalista Galego de Vigo - BNG - Bloque Nacionalista Galego\nBNG Vigo 06 abr. 2022 - 13:56\nmobilidade medio-ambiente zonas baixas emisións\nO Bloque Nacionalista Galego esixe que o Goberno municipal de Vigo explique a súa proposta para a posta en marcha das Zonas de Baixas Emisións (ZBE), após o acordo do Pleno no pasado mes de setembro que comprometía o seu deseño antes do remate de 2021. A fronte nacionalista interpelará ao Goberno local na vindeira comisión informativa de Seguridade diante da falla de avances e a opacidade que rodean esta medida.\n“Queremos que o goberno de Abel Caballero diga claramente sobre que idea está traballando, cal é a proposta que vai poñer enriba da mesa”, reclamou o concelleiro do BNG en Vigo, Xabier P. Igrexas, que chamou a que unha medida de tanta relevancia para o futuro da cidade sexa elaborada de forma “consensuada, con participación de toda a veciñanza, con diálogo e transparencia”.\nNese sentido, Igrexas advertiu de que “a solución non pasa por facer unha mala copia a escala de modelos como Madrid Central”, pois considera o edil nacionalista que “xa se teñen demostrado na práctica que non son a fórmula máis eficiente para reducir as emisións”. Sobre a falla de avances, subliñou que a única xestión do Goberno local polo momento foi iniciar en xaneiro a consulta pública, un trámite formal previo á elaboración da ordenanza de ZBE.\nO concelleiro do Bloque anunciou que desde a fronte nacionalista traballan xa nunha alternativa propia, que conta coa participación de persoas expertas na materia, e que proximamente iniciarán un proceso de consultas co tecido asociativo e con entidades e colectivos da cidade para que Vigo sexa tamén unha “referencia” en termos ambientais\n“O BNG estamos elaborando unha proposta en positivo e con afán construtivo baixo a premisa de que, para avanzarmos cara ese Vigo máis sustentábel e combatermos os efectos da situación de emerxencia climática, son precisas políticas integrais que despreguen un modelo de mobilidade alternativo para o conxunto da cidade, e non só con medidas restritivas nalgúns puntos”, explicou Igrexas.\nSobre a proposta das nacionalistas, o concelleiro adiantou algunhas das liñas mestras da mesma. “Un modelo que pivote no transporte colectivo, que aposte na mobilidade peonil e reduza ao mínimo imprescindíbel o uso do vehículo privado, brindando alternativas para quen hoxe se segue a ver obrigado a utilizar o coche para poder moverse na nosa cidade”.


Fundación USC Deportiva: Verán CampUSC 2021\nVerán CampUSC 2021\nDo 23 xuño ao 30 de xullo e do 1 ao 7 de setembro de 2021\nO programa Verán CampUSC 2021, organizado pola Fundación Universidade de Santiago de Compostela (anteriormente Fundación USC-Deportiva), é unha actividade que ten lugar no período non lectivo do verán (agás o mes de agosto) co fin de conciliar a vida laboral e familiar tanto da comunidade universitaria da USC coma do público xeral.\nNeste programa, no que colaboran a Universidade de Santiago de Compostela a través da Vicerreitoría de Igualdade, Cultura e Servizos e o Concello de Santiago de Compostela, os rapaces e rapazas participantes coñecerán unha importante base de actividades deportivas tradicionais e alternativas, ademais de realizar diferentes obradoiros e actividades e saídas culturais.\nEsta edición do Verán CampUSC contará con certas diferenzas con respecto a outras edicións debido á situación sanitaria actual e aproveitaremos todo o aprendido durante a edición de 2020.\nDesde a organización coordinamos con especialistas todas as medidas de seguridade, de prevención da saúde e de hixiene que a situación require para coidar ao máximo a saúde tanto dos participantes coma do persoal que dinamizará o programa. Os especialistas aos que nos referimos son: servizo de prevención de riscos laborais, servizos de vixilancia da saúde, autoridades sanitarias e asesoría xurídica en canto á normativa, protocolos de actuación e lexislación.\nAsí mesmo, antes do inicio da actividade, as familias participantes recibirán toda a información do desenvolvemento da actividade relativa ás medidas implantadas para a seguridade de todo o colectivo que formará parte do programa.\nNovo prazo de inscrición no Verán CampUSC\nO 6 de xuño finalizou o prazo de inscrición para as persoas admitidas na preinscrición.\nAs persoas inicialmente admitidas no periodo de preinscrición que non formalizaron a súa praza antes do 6 de xuño, perderon a súa reserva de praza e só poderán inscribirse posteriormente no caso de que aínda houbera prazas libres.\nNestes momentos só é posible inscribirse na 5ª quenda.\nAs prazas iranse cubrindo por rigorosa orde de chegada.\nA inscrición formalízase cubrindo o formulario on line de inscrición, facendo o pagamento a través da plataforma online e e enviando a infoping@fundacionuscdeportivapong.org a declaración responsable.\nBases do Verán CampUSC 2021\nDescargar as bases do Verán CampUSC 2021.\ndeclaracion responsable (65 kB)\nBases Veran Camp USC 2021 02 (589 kB)\nProgramación da 4.ª quenda do Verán CampUSC 2021\nRepresentantes da USC e do Concello de Santiago visitaron o Verán CampUSC\nAmplíase a 5.ª quenda do Verán CampUSC ata o 8 de setembro\nVerán CampUSC 2021. Prazas cubertas na 3ª quenda para nenos e nenas nacidos/as entre 2008 e 2017\nProgramación da 1.ª quenda do Verán CampUSC 2021\nProgramación da 2.ª quenda do Verán CampUSC 2021\nVerán CampUSC 2021. Prazas cubertas na 1ª e 2ª quenda para nenos e nenas nacidos/as entre 2008 e 2017\nVerán CampUSC 2021: Prazo de inscrición finalizado\nVerán CampUSC 2021: Aberto novo prazo de inscrición\nVerán CampUSC 2021: Prazas dispoñibles na primeira quenda\nVerán CampUSC 2021. Prazas cubertas na 1ª quenda para nenos e nenas nacidos/as entre 2008 e 2017\nListaxes definitivas de persoas admitidas no Verán CampUSC 2021\nPublicadas as listaxes provisorias de persoas admitidas no Verán CampUSC\nVerán CampUSC 2021: último día de preinscrición


Sorteo de dúas entradas para 'Malo Será' – A Movida\nSorteo de dúas entradas para ‘Malo Será’\nPosted on 26 Xuño, 2018 by Redacción\nA Movida quere celebrar o seis meses desde o seu nacemento e agrader o apoio de tódolos seus seguidores co sorteo dúas entradas para ‘Malo Será’. O espectáculo humorístico no que participan Lucía Regueiro, Isabel Blanco, Federico Pérez, Marcos Pereiro entre moitos máis que celebrarase o 28 de xuño no Teatro García Barbón.\nO prazo para participar é ata o mércores 27 de xuño ás 12 da noite, o xoves 28 coñeceremos o gañador ou gañadora das dúas entradas.\nSobre ‘Malo Será’\nDa pantalla de Televisión de Galicia ás táboas do teatro. É un salto arriscado, pero… Malo Será! Oito actrices e actores da TVG, acompañados de invitados e sorpresas, saen de xira polos teatros de Galicia para facer un espectáculo de sketches cómicos que será gravado e emitido pola Televisión de Galicia ó longo do verán. Con Lucía Regueiro, Isabel Blanco, Federico Pérez, Marcos Pereiro, Sabela Hermida, Oswaldo Dijon, Lucía Veiga e a participación estelar de Touriñán, Manuel Manquiña, Eva Iglesias, Víctor Fábregas… e moitos máis.\nO prazo para participar no concurso estará aberto ata o mércores 28 de xuño ás 12 da noite.\nSortéanse dúas entradas para o espectáculo ‘Malo Será’ no Teatro Afundación o vindeiro 28 de xuño. A organización resérvase o dereito de mudar o carácter ou cuantía do premio en caso de que a empresa patrocinadora do evento así o requirise. Da mesma maneira, resérvase o dereito de mudar, suspender ou cancelar o concurso en base a necesidades da mesma e de conformidade con estas bases.\nEva Iglesias federico perez Isabel Blanco lucia regueiro lucia veiga malo será! Manuel Manquiña marcos pereiro oswaldo dijon Sabela Hermida sorteo entradas sorteo entras Malo Sera teatro afundación Touriñán Víctor Fábregas


Cesuga presenta o segundo proxecto de universidade privada da Galiza\nQuere optar ás axudas da UE\nCesuga vén de rexistrar ante a Xunta da Galiza o expediente para que se lle recoñeza como “International University”. Trátase do segundo proxecto de universidade privada, após o desenvolvido por Abanca e candidátase para optar aos fondos de axuda da UE Next Generation.\nInstalacións do centro de estudos (Imaxe: Cesuga).\nRedacción 12:19 do 16 de abril de 2021\nO Centro de Estudos Superiores Universitarios da Galiza (Cesuga) vén de dar o primeiro paso para que a Xunta da Galiza a recoñeza como “International University”, unha “universidade propia e independente cuxos títulos deixarían de estar adscritos a outra universidade”, informa nun comunicado de prensa.\nTrátase este do segundo proxecto para crear unha universidade privada na Galiza, após o de Abanca, que espertou o rexeitamento de boa parte da comunidade educativa e mais dos reitores das tres universidades públicas galegas. Ademais, contou co voto en contra do Consello Económico e Social.\nO Goberno galego, pola súa parte, defendeu "o dereito constitucional" do citado proxecto da entidade financeira.\nCesuga presentou ante a Xunta o expediente co que presenta o proxecto de universidade privada, no que constan “dous campus na Galiza, así como en varias capitais de América Latina e África”.\n“Será ademais unha universidade Next Generation, a primeira da Galiza, porque cumpriría cos requirimentos marcados” desde a UE “no seu instrumento de recuperación”. Argumenta que “buscará a empregabilidade do alumno, a implantación das máis modernas tecnoloxías dixitais ao servizo da educación e a investigación e a posta en servizo de modernos laboratorios de última xeración”, afirma Cesuga.\nSegundo a empresa, a súa oferta basearase en “títulos duais”, “aínda hoxe moi residuais na Galiza” e en “títulos completamente actualizados”. Tamén incorporará “doutoramentos industriais, novidosos na Galiza”.\nO proxecto, din os responsábeis, nace “adaptado ás esixencias da próxima normativa universitaria”, de carácter estatal, “para o recoñecemento dunha nova universidade privada”.\nA partir do rexistro deste expediente ábrese o proceso administrativo no que será avaliado tanto polo Ministerio de Universidades como pola Xunta da Galiza.\nCesuga naceu en 1995 após a sinatura dun convenio coa University College Dublin, National University of Ireland para se converter nun centro universitario privado adscrito á citada universidade. Creouse por iniciativa de varios colexios privados.\nuniversidade educación privada abanca cesuga\nA CIG denuncia que “a entrega da Xunta ao capital privado abre a carreira para privatizar os estudos universitarios”\nUn estudo detecta material xenético da Covid no ecosistema costeiro\nSanidade estabelece o fechamento da Pobra do Caramiñal, O Grove, Cualedro e Carballeda de Valdeorras\nYuri Carrazoni 22/06/21


Gran Premio 2019 de Hungría: unha loita con curvas afiadas - RayHaber\ncasaO MUNDOEUROPEA36 HungríaGran Premio 2019 de Hungría\n02 / 08 / 2019 Levent Elmastaş 36 Hungría, EUROPEA, O MUNDO, XERAL, HIGHWAY, Sistemas de rodas de pneumáticos 0\nunha loita chea de fortes dobras, gran premio de Hungría\nA gran maioría dos pilotos emprenderon a súa carreira; Hungaroring con moitas curvadas afiadas preto de Budapest tamén che lembra aqueles días porque é a vía de velocidade media máis baixa fixa.\nNon obstante, isto non significa comodidade para os neumáticos porque estas dobras non dan a masa a oportunidade de relaxarse. Pirelli recomenda, polo tanto, os pneumáticos duros, medios C2 e C3 suaves C4 no medio da serie para a carreira húngara. Hungaroring ten un gran número de dobras, moitas lentas e consecutivas. Isto significa que os pneumáticos funcionan continuamente e non teñen a oportunidade de arrefriarse.\nAs temperaturas medias actuais en Hungaroring están entre os valores máis altos da tempada. Isto non só aumenta o desgaste relacionado coa calor, senón que tamén o dificulta para os pilotos, xa que as velocidades medias baixas (tamén debido á situación xeográfica da pista de Hungaroring nun foso) significan que non hai moito fluxo de aire dentro do coche.\nO índice de desgaste dos pneumáticos é moi baixo. Pódese dicir que os neumáticos propostos este ano son iguais ao do ano pasado cando se escolleron xeralmente a masa media 2018, suave e ultra suave. O pneumático C2 (duro en Hungría) é realmente un pouco máis suave que o núcleo 2018 e úsase incluso cando se recomenda como a opción máis difícil. No nove do Gran Premio 11 ata o momento, todas as masas propostas empregáronse nas carreiras.\nOs equipos utilizan unha forza terrestre elevada para superar varias curvas seguidas, pero o agarre mecánico dos pneumáticos é igualmente importante na pista curva de Hungaroring.\nA estratexia gañadora do ano pasado foi o único pit stop, e o piloto de Mercedes Lewis Hamilton 25. No colo (70 total en total), pasou de caucho moi suave a suave e nunca empregou a masa máis dura. O piloto de Ferrari, Sebastian Vettel, que finalizou segundo, pasou de suave a ultra-suave cunha estratexia alternativa de single-stop, mentres que o seu compañeiro de equipo Kimi Raikkonen terminou terceiro con dúas paradas. Así, os tres primeiros pilotos implementaron tres estratexias diferentes.\nO récord de volta aínda pertence a Michael Schumacher e non se rompeu desde 2004. A ver se podemos verche romper esta fin de semana.\nMARIO ISOLA - PRESIDENTE DE RAZÓNS DE F1 E Coche\n"Hungría é o último Gran Premio antes do tradicional descanso estival, e é un reto difícil puntuar a primeira parte da tempada tanto física como estratéxicamente. Pasar por diante do vehículo por mor da escaseza da estrada require bastante habilidade e hai un risco de esvararse. Polo tanto, a posición na pista é de gran importancia e cómpre coincidir a estratexia. Por outra banda, como xa vimos varias veces no pasado, hai sorpresas na pista de Hungaroring coa estratexia adecuada e o coche máis rápido, se non o máis rápido. O ano pasado, cando suxerimos os mesmos pneumáticos que este ano, vimos moitas estratexias de carreiras diferentes despois do ranking afectado pola choiva. Esperamos poder ver a mesma diversidade de estratexia esta fin de semana ".\nO piloto finlandés Bottas céntrase no Gran Premio de Gran Bretaña 02 / 07 / 2019 No 2017, o piloto finlandés uniuse aos Silver Arrows (alcume do equipo Mercedes-Benz). Terminou terceiro no Gran Premio de Austria o pasado domingo e agora está enfocando o Gran Premio de Gran Bretaña ao que participará o equipo. O piloto finlandés Valtteri Bottas gañou dúas das catro carreiras de apertura desta tempada. Os outros dous gañaron o compañeiro de Mercedes-AMG Petronas Motorsport, o piloto de Monster Energy, Lewis Hamilton. Lewis, o actual campión do mundo, gaña seis das nove carreiras e lidera a carreira á fronte. Valtteri agora está consciente de que debe contribuír ao éxito do seu compañeiro de equipo se non quere quedarse atrás. PREPARACIÓN PARA O GRANDE PRIX BRITÁNICO A semana pasada ...\nPirelli trae a fórmula máis dura Pneumáticos 1 para curvas rápidas do Gran Premio do Reino Unido! 13 / 07 / 2019 Este ano Pirelli trae os tres pneumáticos máis duros da serie á carreira de Silverstone: branco duro, medio amarelo e vermello suave por terceira vez despois de Bahrein e España. O obxectivo é satisfacer as altas esixencias enerxéticas das famosas curvas rápidas da pista británica. A pista de Silverstone, onde tivo lugar o primeiro Gran Premio do campionato mundial sobre 70 anos atrás, segue sendo un dos favoritos favoritos do automobilismo. Características da pista Nas curvas rápidas que definen a pista de Silverstone, os pneumáticos están cargados constantemente con enerxía elevada, especialmente no rango de Maggots, Becketts e Chapel, onde todos os pilotos introducen a máxima velocidade. O resultado é demasiado alto ...\nTransporte Parque 2018'i completo 07 / 01 / 2019 afiliados Kocaeli Municipio Metropolitano ulaşımpark Inc., segue a medrar en 2018. Transportation Park que ofrece servizos de transporte público á xente de Kocaeli en 2018; Os condutores de autobuses e tranvías dos cidadáns conseguiron apreciar e respectar os seus movementos exemplares. No equipo 2018 todos os controladores para continuar as súas actividades no campo da educación mantivo ulaşımpark suxeita a diversas educación. Deste xeito, ten como obxectivo proporcionar unha viaxe máis tranquila e cómoda para os cidadáns. '' EN 13816 'CALIDADE titular do certificado ulaşımpark cando asumiu o negocio de viaxar á terminal de autobuses interurbanos Estambul obxectivo acolledor ata o momento en que embarcou no autobús para os pasaxeiros que chegan aos miles, limpo ...\nIMM Children's House, o semestre estará cheo 18 / 01 / 2019 A Asemblea Metropolitana da Asemblea Infantil de Estambul preparou unha serie de actividades para os seus membros para o descanso semestral. Centos de nenos participarán nos eventos, visitas ao museo, viaxes de acuarios, actividades deportivas e os arquivos otománs consistirán en programas de viaxe. A Asemblea Infantil, que opera baixo a dirección da Dirección de Xuventude e Deportes do Concello Metropolitano de Estambul, organiza unha serie de actividades para que os estudantes pasen o seu semestre. Os membros de IMM Assembly Assembly iniciarán as súas actividades de vacacións con experiencia de patinaxe no xeo na pista de xeo IMM Silivrikapi hoxe. Durante o evento 9 durante un día, os alumnos experimentarán a emoción de deslizarse no xeo tomando leccións de instrutores expertos. Membros da Asemblea Infantil do IMM\nO ministro Turan: "O ano 2019 será un ano moi ocupado e cheo de servizos" 01 / 01 / 2019 A mensaxe publicada para transportar ano e Infraestrutura ministro Mehmet Cahit Turan, "O noso país, a nosa nación e felicitar a toda a humanidade o novo ano, que multiplica a esperanza de anos 2019, amizade, fraternidade, espero ser un ano no que gañou poder de solidariedade ano, sen dúbida novo. Estamos entrando esperanzas e nova emoción. 2018 anos, todos lanzaron económica ea pesar negativa externa antes de continuidade a importantes proxectos uns dos outros e foi un ano no que se completa con éxito. Istanbul temos a primeira fase do servizo do aeroporto 29 en outubro. do Mar Negro ao leste e sueste de Anatolia está situado na montaña Ovit cunha altitude 2 mil 640.\nDesexamos un novo ano de felicidade como a familia RayHABER 31 / 12 / 2014 Desexamos un novo ano de felicidade como a familia RayHABER: 2014 quedará atrás coas nosas penas e alegrías. 2015 espera máis alegría, traer máis felicidade a todo o mundo. Bos tempos na túa vida, felices mañás, as verdadeiras amizades sempre están contigo. En 2015, desexamos unha vida na comodidade do tren de alta velocidade e desexamos un feliz ano novo, saúde e felicidade, alegría, éxito, moito diñeiro, amor e paz. Familia é orgulloso de rayhab sinatura 26.000 artigos de noticias, con 25 mil visitantes por día, somos a primeira 4 mil sitios nos rankings Alexa en Turquía. Grazas de novo. Feliz ano novo!\nO presidente de MESOB, Keskin, suscitou o tema da Wagon Factory 21 / 04 / 2015 O presidente de MESOB, Keskin, levantou o número de Wagon Factory: o problema de "Wagon Factory" creado polos políticos antes de cada elección foi levado polo presidente de MESOB Şevket Keskin ante os políticos. O presidente de MESOB, Şevket Keskin, expuxo o tema de V Wagon Factory, que foi levado polos políticos antes de cada elección, ante os políticos. Na súa declaración escrita sobre a fábrica de vagóns, Keskin abandonou a venda da área de Wagon Repair Factory onde se abandonou o concurso para a re-privatización e TCDD 5. Dixo que a Dirección Rexional e todas as unidades afiliadas a esta institución deben trasladarse aquí. Keskin dixo, ler Aqueles que pensan en Malatya despois de 50 anos non deberían ver moito esta bondade con esta cidade "...\nPeríodo Hüseyin Keskin no terceiro aeroporto 10 / 08 / 2016 Período Hüseyin Keskin no terceiro aeroporto: Hüseyin Keskin, que é o nome experimentado da industria aeronáutica, foi o CEO de IGA Airport Operation Inc., que foi creado para levar a cabo a construción do novo aeroporto de Estambul e operar o ano 25. 8 Hüseyin Keskin, que comezou a traballar en agosto, participou en importantes proxectos na industria aeronáutica. Turkish Airlines presidente e Business Location executado como de Turquía maior empresa de negocios TGS lugar na Dirección Constituínte Xeral que Keskin respectivamente, antes de ser nomeado para o Aeroporto HDI; Dirección Xeral do Parque TAV, Secretario Xeral de IDO, Aeroportos TAV que teñen a responsabilidade das operacións aéreas e de operacións a terra do Consello Executivo\nHüseyin Keskin, 3. o aeroporto será amigable para os pasaxeiros 22 / 10 / 2016 Hüseyin Keskin, 3. o aeroporto será sinxelo para os pasaxeiros: o novo aeroporto de Estambul comezou a abrir as súas portas ás compañías aéreas no marco dos seus traballos preparatorios. Cando colocado en servizo no mundo do 'feito a partir de cero' terá o título de maior aeroporto en Estambul Novo Aeroporto, comezou a abrir as súas portas no ámbito dos traballos preparatorios para as compañías aéreas. Noutras palabras, realízanse promocións para empresas que utilizarán o novo aeroporto e recóllense demandas. Aeroporto do 2018 perfectamente no IDH aeroporto Operator, que traballa duro para poñer en servizo o Presidente Executivo Hüseyin Keskin, por primeira vez cos comentarios Habertürk'e, dixo que o novo aeroporto de pasaxeiros-friendly sería e área de servizo pode ofrecer unha experiencia única para todos. New ...\nFerrocarrís turcos tolos porán un tren 6 Km nun día\nPirelli trae a fórmula máis dura Pneumáticos 1 para curvas rápidas do Gran Premio do Reino Unido!\nTransporte Parque 2018'i completo\nIMM Children's House, o semestre estará cheo\nO ministro Turan: "O ano 2019 será un ano moi ocupado e cheo de servizos"\nDesexamos un novo ano de felicidade como a familia RayHABER\nO presidente de MESOB, Keskin, suscitou o tema da Wagon Factory\nPeríodo Hüseyin Keskin no terceiro aeroporto\nHüseyin Keskin, 3. o aeroporto será amigable para os pasaxeiros


Xoves, 14 Mai 2015 13:59\nCarteis gañadores do Certame-Exposición Letras Galegas 2015\nNa biblioteca hai unha pequena exposición con 10 carteis que mostran a vida e obra do Profesor Filgueira Valverde, así como unha pequena mostra do material bibliográfico existente.\nO material inclúe obras escritas, comentadas ou prologadas por este autor, así como a súa biografía intelectual recentemente publicada ( de Xesús Alonso Montero).\nCARTEIS GAÑADORES DO CERTAME-EXPOSICIÓN LETRAS GALEGAS 2015. Exposición das dúas coleccións de 10 carteis que conforman as exposicións gañadoras do certame deste ano 2015.\nOs gañadores foron os carteis elaborados polos alumnos do CEP Salustiano Rey Eiras da Pobra do Caramiñal: "Traballando co vello profesor" e do EPA Río Lérez de Pontevedra: "Filgueira rima con Armenteira".\nDita mostra achegan a figura de Filgueira Valverde, a situación sociolingüística e a época histórica que lle tocou vivir ao alumnado de primaria e secundaria e ao público en xeral.\nA exposicións e visitable no horario de apertura da Biblioteca: luns a venres 9: a 14 e de 16 a 20 h.


A Policía Local recibe tres novos vehículos patrulla híbridos | Concello de Lugo\nA alcaldesa de Lugo, Lara Méndez, revisou hoxe a nova frota, “que estamos a renovar na medida das necesidades, pero sempre xa con coches ecolóxicos, non contaminantes”\nEstes vehículos, totalmente equipados para as súas funcións, mellorarán as ferramentas a disposición dos axentes para desenvolver con maior seguridade o seu labor.\nA alcaldesa de Lugo, Lara Méndez, aproveitou hoxe a reunión que mantén de xeito semanal co Inspector de Policía Local, Jesús Piñeiro, para falar sobre o servizo como máxima responsable deste Corpo de Seguridade para revisar as novas incorporacións á frota de vehículos.\nTrátase de tres radios patrullas Toyota Prius Plus híbrido, automaticos, con kit de detidos, equipados con panel despregable na ponte con mensaxes de emerxencia e con tablet de acceso á base de datos e á xestión de multas. Gracias a este equipamento, “os axentes da Policía Local disporán de mellores ferramentas para desenvolver con maior seguridade o seu labor”, destacou a alcaldesa de Lugo.\nEstas adquisicións enmárcanse nas “renovacións necesarias da frota da Policía, que estamos a desenvolver xa seguindo co modelo de cidade verde e sostible no que traballamos, con vehículos ecolóxicos e híbridos”.\nCoa incorporación destes tres novos vehículos, a Policía Local de Lugo conta actualmente con seis radio patrullas con kit de detidos, tres de eles hibridos, un suv híbrido, dous todoterreos, un coche camuflado , seis motocicletas e un vehículo de aluguer. Está previsto que este ano tamén se incorpore á súa frota de vehículos un furgón de atestados.\nCristina López: “estudamos habilitar un espazo para acoller mascotas no Cemiterio Municipal”\nO Goberno de Lugo avanza no calmado de tráfico da cidade cunha nova actuación na zona norte


Teatro da Semente Archives - Raquel Queizás\nEstrea de Gretel e Bela no Auditorio de Ourense\nMoi contentas quedamos hoxe despois da estrea de Gretel e Bela de Teatro da Semente no Auditorio Municipal de Ourense. Mil grazas ao público, aos fantásticos técnicos do Auditorio e a Urdime por confiar sempre en nós. E a todas esas outras sementiñas e sementiños que fixeron posible esta montaxe grazas ao seu vestiario, atrezzo, máscaras, monicreques, música, luces e son.\nEstamos contentas tamén porque Gretel e Bela foi unha das dezasete obras seleccionadas para participar en Galicia Escena PRO, a feria galega das artes escénicas que cada ano organiza en Santiago de Compostela a Axencia Galega das Industrias Culturais (Agadic)\nSorrisos e máis teatro!\nAquí os deixo unhas fotos da estrea, realizadas por Adrián González Méndez\nElenco: Raquel Queizás (Gretel, Cego, Pita) e Chus Álvarez (Bela, Moucho). Vestiario: Atelier Efímero. Deseño de iluminación: Daniel Piñeiro. Espazo escénico / Máscaras e monicreques: Kukas Produccións Artísticas S.L. Espazo sonoro: Composición musical e aranxos: David Díez e Simón Iglesias. Músicos: David Díez, Juan Romero e Bonham .Efectos sonoros: freesound.org. Voces en Off: Aldara Piñeiro (boneca), alumnas do Estudio de Teatro Casahamlet (nenas liberadas), Bonham (semáforo). Gravación musical: Estudios Bonham. Fotografías: Fran Moledo e Adrián González Méndez. Vídeo: Tingalaranga. Dirección: Raquel Queizás e Chus Álvarez. Texto: baseado no orixinal de Manuel Lourenzo Gretel e Bela .Distribución: URDIME. Agradecementos: ao Estudio de Teatro Casahamlet, en especial a Santiago Fernández.\nTeatro da Semente estrea páxina web!\nTeatro da Semente, a compañía especializada en teatro para bebés na que traballo xunto a Chus Álvarez, estrea a sua nova páxina web.\nGracias de novo a Daniel Piñeiro polo seu bo traballo!\nNela podedes atopar toda a información sobre a nosa compañía e os seus espectáculos, e seguir as nosas andanzas no noso blog.


Esta oferta baséase nun sistema de prezos dinámicos con importantes descontos nos trens AVE e Larga Distancia no seu traxecto nacional, que se determinen en función do tren, data de viaxe e antelación da compra e sen renunciar a unha serie de atributos de calidade.\nOs prezos dos billetes poderán acadar descontos de ata o 65 % sobre a tarifa Xeral, ao ser adquiridos en www.renfe.com, Renfe Ticket, axencias de viaxes presenciais e virtuais.\nEstes billetes estarán dispoñibles nos despachos de billetes das estacións, oficina de vendas de Ceuta, venta telefónica e máquinas autovenda multiproduto cun desconto máximo do 35 % sobre a tarifa Xeral.\nSe o cliente desexa cambiar o billete, aboará unha cantidade adicional equivalente ao 20 % do importe do billete cambiado en concepto de gastos de cambio. Ademais, o cliente aboará a diferenza entre os dous billetes, de haber algunha.\nEn ambos os dous casos, cando o cambio sexa a un billete de menor contía da cantidade para reintegrar, unha vez deducidos os gastos de cambio, de haber algún, descontarase un 15 % do devandito importe.\nAdmítense as anulacións de billetes cunha dedución do 30 % sobre o prezo do billete.\nNon se pode realizar selección gráfica de asento.


Aceptado o recurso da CIG contra o prego de condicións do concurso de Axuda no Fogar de Gondomar - Telemariñas\nInicio Gondomar Aceptado o recurso da CIG contra o prego de condicións do concurso...\nO Tribunal Administrativo de Contratación Pública (TACP) vén de aceptar o recurso presentado pola CIG contra o prego de condicións do concurso de licitación do servizo de Axuda no Fogar do Concello de Gondomar tras comprobar que o orzamento fixaba un prezo por hora de traballo insuficiente para afrontar o pago dos soldos das traballadoras/es. Segundo a resolución do TACP, o propio Goberno local tería recoñecido que non calculou correctamente o custe salarial do servizo.\nA central sindical optara por recorrer o prego ao entender que a empresa que resultase adxudicataria non ía poder asumir o custe salarial das empregadas/os, xa que nas cláusulas fixábase un orzamento en base a un valor de menos de 13 euros por hora, cantidade que é inferior ao custe empresarial da prestación do servizo, que superaría os 14.\nA central recorreu o prego ao entender que a empresa adxudicataria do servizo non ía poder asumir o pago dos salarios do persoal\nNo recurso presentado pola central sinalábase que a determinación dos custes salariais realizouse tendo en conta o convenio colectivo para a actividade de axuda a domicilio de Galiza, que continúa vixente e que establece a revisión automática dos soldos segundo o IPC, tal como sentenciou o TSXG.\nAdemais, alertábase de que o desaxuste entre o prezo do contrato e o custe mínimo real da hora de servizo provocará que a empresa que resulte adxudicataria non poida cumprir a normativa laboral, “polo que claramente se está a vulnerar o artigo 122.2 da Lei 9/2017”.\n«Tampouco se cumpría o artigo 100 desta lei xa que non se desglosan os custes salariais, senón que se fixa un prezo hora para días laborábeis e outro para domingos e festivos, sen descrición de ningún tipo, polo que nin se sabe se ese é o valor hora prevista para calquera categoría profesional”.\nDeste xeito, non se tiña en conta que para a prestación do servizo, ademais de auxiliares de axuda no fogar, tamén son necesarias/as, cando menos, traballadoras/es sociais.\nNa súa resolución, o Tribunal de Contratación Pública lembra que a obriga de desagregar o orzamento expresada no artigo 100.2 da LCSP está en consonancia coa relevancia outorgada pola propia lei ao cumprimento das condicións laborais e concretamente salariais, e que esa obriga ten unha dobre finalidade. Por un lado, que o órgano determine correctamente o orzamento da licitación, de acordo cos prezos de mercado e con especial relevancia aos custes salariais e, por outro, para garantir que ese orzamento se axusta ao esixido legalmente.\nEn consecuencia, o TACP entende que a falta de posta a disposición desa información dificulta a configuración da oferta por parte dos licitadores “e o dereito dos lexitimados á impugnación do que poidan entender como incorrecto na estimación do orzamento, con especial relevancia en casos coma este, no que os custes salariais son especialmente significativos pois supoñen unha parte moi importante dos gastos previstos”.\nIsto sucede precisamente neste recurso, xa que os cálculos do recorrente non puideron ser confrontados con anterioridade á súa impugnación cos propios do órgano de contratación que determinaron o orzamento contractual, pola ausencia dos mesmos nos documentos públicos da licitación.\nPor todo isto, estima o recurso presentado por incumprimento do deber de desagregación do orzamento esixido polo artigo 100 LCSP, “así como polo recoñecemento expreso polo órgano de contratación dunha incorrecta estimación dos custos salariais, sen que proceda entón calquera outro pronunciamento a maiores a ese respecto”.\nArtículo anteriorNigrán instala nueve nuevas marquesinas accesibles\nArtículo siguienteO profesorado galego irá á folga para recuperar horarios lectivos e condicións laborais


A XXVIII Gala do Deporte Universitario entregará 31 premios individuais e dez colectivos | Universidade de Vigo\nA XXVIII Gala do Deporte Universitario entregará 31 premios individuais e dez colectivos\nA cerimonia terá lugar no campus de Ourense o xoves 21 novembro\nOs galardóns distinguen o compromiso coa práctica deportiva e cos seus valores\nImaxe da última Gala do Deporte Universitario celebrada no campus de Ourense\nNa cerimonia distinguiranse aos medallistas dos Campionatos de España Universitarios 2019 (na imaxe recibidos polo reitor)\nA distinción ao deportista do ano é para a estudante e nadadora olímpica Beatriz Gómez\nO Baloncesto Universitario Campus Ourense, nas súas diferentes categorías, será un dos galardoados\nO equipo de rugby do campus de Ourense tamén recibirá un dos galardóns\nAs rutas culturais e o seu coordinador, José García-Calvo, tamén serán homenaxeados\nAUCE será galardoada polo seu fomento de deportes como o fútbol gaélico\nDUVI Ourense 13/11/2019\nA XXVIII Gala do Deporte Universitario xa ten palmarés de galardoadas e galardoados. Nesta edición, correspondente ao curso 2018/19, a Universidade de Vigo entregará 31 premios individuais e dez colectivos nunha cita que pretende distinguir o compromiso coa práctica deportiva e cos seus valores principalmente da comunidade universitaria pero tamén de persoas e entidades alleas a ela.\nA cerimonia de entrega, que se celebra de xeito rotatorio cada ano nun campus da Universidade de Vigo, terá lugar o xoves 21 novembro, ás 19.30 h, no salón de actos do edificio Politécnico do campus de Ourense. Presentada pola actriz Iria Pinheiro, terá como madriña a Almudena Pazos, bombeira galardoa en competicións internacionais de policías e bombeiros e campioa galega de orientación. “A gala é importante para visibilizar e recoñecer unha parte importante da vida universitaria nos campus, como é o deporte e a actividade física, pero tamén o compromiso co deporte de membros da comunidade universitaria e axentes externos”, comenta Rodrigo Alberte Pivida, responsable da Área de Benestar, Saúde e Deporte no campus de Ourense.\nRecoñecementos ao deporte de competición na universidade\nNa gala, que contará coa actuación da compañía Pablo Méndez Performance, concederanse premios nun amplo abano de categorías. Os primeiros deles serán os recoñecementos ao deporte de competición na universidade, no que se entregarán galardóns individuais e colectivos polos éxitos acadados en competicións universitarias e federadas. Así, as medallas individuais polos resultados obtidos nos Campionatos de España Universitarios 2019 serán para Miryam García, Laura Vázquez e Alejandro Losada en taekwondo; para Beatriz Gómez en natación; para Leticia Fernández, Raquel Meaños e Sergio Paredes en atletismo; para Noelia Lalín, Nerea Pampín, Cristina Alves e Pablo García en loita; para Manuel Brea en bádminton; para Anxo Fernández e Brais Pereira en judo e para Xiana Pérez en esgrima. Por equipos, as medallas polos éxitos acadados nestes campionatos serán para os equipos de balonmán feminino, loitas olímpicas e vela.\nNeste bloque tamén se entregarán diferentes recoñecementos especiais. Así, os taekwondistas Alejandro Losada e Iván García serán distinguidos individualmente pola súa participación na Universiada 2019. Os recoñecementos especiais por equipos son tres. O primeiro deles será para a Sección Baloncesto Universitario Campus Ourense, cuxa categoría sénior masculina foi campioa do grupo sur na primeira división autonómica, xogando a fase de ascenso a LEB prata, e cuxa sección feminina obtivo o segundo posto na primeira división autonómica. O segundo será para o Campus Universitario Ourense Rugby Club, cuxo primeiro equipo conseguiu o terceiro posto na división de honra B da Federación Española de Rugby, xogando o ascenso para a división de honra, e foi campión da Copa Xunta de Galicia. A categoría feminina deste club logrou o segundo posto na liga rexional, xogando o ascenso para a división de honra. Tamén terá un recoñecemento especial o equipo Club Deportivo Tenis Dereito Empresariais, na categoría de maiores de 45 anos, por acadar o subcampionato da primeira división da Federación Galega de Tenis, conseguindo o ascenso á división de honra.\nOs recoñecementos especiais individuais serán en baloncesto para as xogadoras do Universitario Campus Ourense xa retiradas Bárbara Lamelo, Cristina López e Sara Vázquez; para Juan Carlos Rodríguez Cantón Juanki, ex-xogador e ex-presidente do Campus Universitario Ourense Rugby Club, e para Rubén Fernández, medalla de bronce no mundial universitario de xadrez. Por último, neste primeiro bloque tamén se renderá unha homenaxe especial ás rutas culturais da Universidade de Vigo, con motivo da celebración este ano 2019 do seu 20 aniversario. Participantes na primeira das andainas, que tivo lugar en 1999, subirán ao escenario a recoller un agasallo.\nMencións especiais, premios á cidadanía e galardóns á excelencia\nO segundo bloque, dedicado a mencións especiais, arrancará co galardón a persoas vencelladas á Universidade de Vigo, sendo recoñecidos o profesor da Facultade de Ciencias Empresariais e Turismo José Ángel Vázquez Barquero, pola súa vinculación en xeral co deporte e de xeito específico co rugby universitario, e a egresada Zulema González, árbitro internacional de fútbol. O galardón á entidade colaboradora recaerá nesta edición na Policía Local do Concello de Ourense, pola súa implicación na organización de eventos deportivos, e a distinción ao deportista do ano será para a estudante universitaria e nadadora olímpica Beatriz Gómez. Por último, o premio aos valores universitarios coñecerase na propia cerimonia do día 21.\nA gala tamén inclúe a entrega de galardóns de recoñecemento á cidadanía. Así, o VIII Premio Vida, á traxectoria persoal e deportiva, será para José García Calvo Willy, coordinador e “alma máter” dos roteiros culturais da Universidade de Vigo desde o seu nacemento en 1999 e unha figura destaca no desenvolvemento da cultura de andainas en Galicia. O V Premio ao Fomento da Iniciación Deportiva recaerá na Asociación Universitaria de Ciencias da Educación AUCE, pola súa prolífica contribución á divulgación de modalidades deportivas minoritarias, como o fútbol gaélico. Por último neste bloque, o VIII Premio Valor Solidario será para a Andaina Solidaria Concello de Cenlle, que este ano cumpriu a súa décima edición. A cerimonia rematará coa entrega dos XI Premios á Excelencia Académica e Deportiva, dotados con 500 euros cada un e que nesta ocasión distiguirán a catro alumnas.


Nós – Falangulleiros Bandasequeiros\nA proposta foi realizar este falangullo co proposito de darlle a importancia que se merece o uso do galego na escola e que forma melllor de facelo que poñerse a falalo. A idea desde un primeiro momento gustounos moito e ademáis seguimos un proceso moi divertido.\nPrimeiro había que lle buscar un nome para o que fixemos distintas propostas e entre todos eleximos a que máis nos gustou. O mesmo fixemos co logotipo e co eslogan que acompañaría a campañapubliciatraia que faríamos pola nosa localidade. Aquí debaixo tedes unha selección das que máis votos recibiron.\nChulas, verdade? Pois todas estas propostas e moitas máis chegamos a elexir un debuxo un eslogan e un nome para o falangullo que foi este:\nE por último coincidindo coa saída do falangullo en iTunes tamén fixemos un cartel que distribuímos polo noso concello, A Pobra do Caramamiñal.\nEsperamos que vos guste e se queredes facer algún comentario non dubidedes en facelo na nosa páxina de contacto.\n© 2019 Falangulleiros Bandasequeiros


EU pide unha investigación para determinar o grao de responsabilidade da Mancomunidade ante a falta de medios do GES\nEstás en Val Miñor EU pide unha investigación para determinar o grao de responsabilidade da Mancomunidade ante a falta de medios do GES\nVenres, 17 Xaneiro 2014 08:41 VM\nO portavoz de Esquerda Unida, Jose Cuevas, solicitou onte ao presidente da mancomunidade a apertura dunha investigación para determinar se os medios cos que conta o servizo de emerxencias do Val Miñor (GES) son adecuados.\nLogo de que o pasado mes o presidente de turno e alcalde de Nigrán, Alberto Valverde, anunciase que abriría unha pescuda interna para determinar se houbera neglixencia por parte dos efectivos do GES ao acudir aun incendio en Ramallosa cunha sulfatadora, ante a falta de medios e a avería do camión cisterna que dispoñen; agora o portavoz de EU considera de xustiza a apertura dunha investigación para determinar o grao de "neglixencia" dos responsables políticos.\nAnte os sucesos denunciados na prensa, o alcalde de Nigrán asegurou que “o GES conta actualmente cun "reforzo especial" do parque de bombeiros de Porriño mentres non se atope unha solución á ausencia do camión.”\nPara José Cuevas, voceiro de Esquerda Unida de Nigrán, os sucesos do pasado martes demostran que o “reforzo especial” do que falaba o al alcalde o pasado mes de decembro é insuficiente. Hai que lembrar que o camión leva avariado case mais de 2 meses, sen que se o presidente da mancomunidade atopara unha solución ao problema.\nA dotación de Porriño tardou unha hora en chegar ao incencio do pasado martes nunha vivienda en Camos cando xa estaba reducida a cinzas. O GES acudiu á vivenda en apenas 10 minutos, pero ante a falta de medios só poideron acudir para asegurar a zona mentras propietarios e bombeiros contemplaban como as chamas consumían a vivenda.


Saudade | Café Barbantia\n19 Outubro, 2020 Ensaio, Xosé Manuel Lobatocafebarbantia\nXosé Manuel Lobato. Dende a abstracta indefinición, ou definición dun termo de profundo arraigo na nosa terra, só os galegos e galegas de verdade, os de auténtica cerna, acadan esa ampla connotación necesaria para unha comprensión non sesgada.\nNeste intre, no que escribo, baixo o arresto domiciliario e o sometemento do estado de confinamento, lembro esa comarca da Barbanza dende a distancia.\nSaudade morriñenta, é a que me atenaza nestas semanas de sedentario por obriga. Afastado do mar de Arousa, sen posibilidades de pisar esa zona do Barbanza, que arrecende a mariña de pureza verdescente e brisa de garimosa frescura.\nNeste instante, estou deixando voar os sentimentos no ar desta escrita de orballada pasada.\nA chama intensa da saudade esperta nas consciencias dun amor perdido, mais tamén cando non se logran calmar esa ansia convulsiva dos desexos non satisfeitos que se esvaecen tal charamuscas no aire.\nIntensa empatía, como rianxeiro adoptivo, coas xentes desa comarca que por diferentes motivos deben permanecer nestes intres afastados da súa terra, desas vilas do natal que deixan profunda pegada, mais no caso desta zona ese influxo e atracción semella maior.\nImpresionante ría de Arousa, observada con admiración dende ambas ourelas, os espectaculares miradoiros que forman o Xiabre dende a esquerda coa Curota e Muralla na outra ribeira. Visións únicas da ría e das súas vilas, que ofrecen estes tres colosos cumios de máis de dous mil pés de altitude.\nPasear polas numerosas praias entre o abalo e devalo das ondas, un privilexio que de momento queda nun intenso desexo de futuro. No entanto, a señardade segue comigo e, supoño que con todos aqueles que nestes intres de dificultade non teñen a posibilidade de gozar dese verxel natural que forman terras e mar.\nPorén, toda esa nostalxia que moitas persoas sentimos, polo ausencia de contacto coa natureza nestes momentos de illamento. Está a supoñer un inmenso e necesario respiro, para unha natureza imprescindible para a supervivencia de incontables seres vivos, moi esgotada e maltratada pola asfixiante presión exercida polo ser humano sobre ela.\n← As idades da bolboreta\tUn bo feixe de discos →\n2 comentarios en “Saudade”\nSusana Fernandez Comojo di:\n19 Outubro, 2020 as 8:34 p.m.\nLobato, vexo que estás tan namorado coma min da nosa ría de Arousa.Eu non poderia vivir lonxe do Mar; sen o cheiro da salitre.\nEncantame camiñar polos peiraos e ver sair os barcos a faenar e os veleiros navegando cosa velas inchadas polo vento.\nE agora que vai vir a tempada do Bou de Vara disfruto indo ver a poxa do peixe e o marisco á lonxa.\nUnha rianxeira q che recorda do Instituto\n19 Outubro, 2020 as 3:10 p.m.\nXa ves, admirado Lobato, alguén nos está castigando por ser nos os castigadores do planeta, tiñamos que aprender un pouquiño a ser os arquitectos do mundo e non ser o óxido da natureza, desa natureza preñada de presaxios umbríos.\nÉ un pracer atoparche por estos lares tan instruidos.\n“Me visitó el hombre y descubrí al poeta”